
PREFACE. 

The following selection of Easy Passives for practice 
in unseen translation has been compiled from papers 
set at Rugby, Clifton, Marlborough, etc., at entrance 
and scholarship examinations. It is hoped it will be 
found suited for preparing candidates for the logal 
examinations as well as for the public schools. 

It is often the practice to give the meaning of the 
harder words; but this I have left to the discretion 
of the master, as he will have to deal with boys of 
different degrees of proficiency. 

GEORGE L. BENNETT. 

School House, Sutton Valenxe, 
May, 1883. 



PART I. 

r. Fugiamus omni spe salutis amissa. 

2. Metuo ne vos hoc faciatis. 

3. Catilina urbem reliquit, mox cum pluribus redi- 
turus. 

4. Narrabo quid audiverim ut intelligatis quanta 
vobis calamitas immineat. 

5. Metuo ut eadem factunis sis quae antea. 

f 6. Monuit puerum ut bonis exemplis uteretur et 

f nialos socios vitaret. 

> 

7. Dixit eum solum posse alios regere qui ipse suo 
animo moderari posset 

8. Audimus te brevi venturum esse neque longe ab 
urbe abesse. 

9. Anne novi quid habes ? Alium pete : nil ego novi. 

10. Duodequadraginta annos tyrannus Syracusa- 
norum fuit Dionysius, cum quinque et viginti annos 
natus regnare coepisset. 

B 

1 1. Non sinam ut dolor corporis efficiat ut frustra 
tantus vir ad me venerit. 

X2. Si nossem causam, crederem vera hunc loquL 

13. Profectus ex hibernis exercitum in Etruriam 
ducere conatus est 

14. Hie vincendura aut moriendum est, milites. 

15. Haec nuntianti respondit, se facturum esse id 
quod necesse esse videretur. 

x6. Commotus ira omnes Octavius interfici iussit 

17. Dixit Cato praeclarum esse iis, qui haberent 
aurum, imperare. 

18. Consul lictores turbam summovere iubet 

19. Si legibus paruisset, non exsul fuisset Alcibi- 
ades, 

20. Cum epistolam scripsero, ex te quaeram, quid 
de ea censeas. 

21. Nobis licet esse beatis. 

22. A te liberatus sum aere alieno. 

23. Venditori expedit equum venire quam pliuimo. 

24. Suum cuique tribuito. 

25. Parentes filium sepeliendum curaverunt 

26. Epaminondas femim in corpore retinuit, quoad 
renuntiatum est vicisse Boeotios. 

27. Dictator praecones edicere iubet ut ab inermi 
abstineatur. 

28. Ego Q. Fabium, senem adulescens, ita dilexi 
ut aequalem. 

29. Inducta comibus aurum victima vota cadit 

30. Laudat Africanum Fanaetius quod fuerit absti- 
nens. 

31. Haud equidem tali me dignor honore. 

32. Arbores seret diligens agricola, quarum ad- 
spiciet baccam ipse nunquam. 

33. Scribebat Aelius orationes, quas alii dicerent 

34. Cuniculus delectis militibus eo tempore plefnus 
in aede lunonis, quae in Veientana arce erat, armatos 
repente edidit 

35. Ne plus iusto dolueris. 

36. Multum interest quos quisque audiat quo- 
tidie. 

37. Non meum est statuere quid cuique debeas. 

38. Ut quisque est vir optimus, ita difficillime alios 
' esse improbos suspicatur. 

39. Legati proficiscantur : bellum nihilo minus 
paretur. 

40. Victoriam hosti extorqueamus, confessionem 
erroris civibus. 

41. Multis ille bonis fiebilis occidit : nulli flebilior 
quam tibi, Veigili 

42. Quo audito rumore, consul receptui cecinit 

43. Pythagoras Superbo regnante in Italiam venit. 

44. Fretus intelligentia vestra brevius dissero. 

45. Ad Appii Claudii senectutem accedebat etiam 
ut caecus esset 

46. Ipse Cicero, cum tenuissima valetudine esset, 
ne nocturaum quidem sibi tempus ad quietem relin- 
quebat 

47. Quid est levius aut turpius quam auctore hoste 
de summis rebus capere consilium ? 

48. Nullam sacra vite prius severis arborem. 

49. Testis ab reo fustibus vapulavit 

50. Agesilaus statura fuit humili et corpore exiguo 
et claudus altero pede, 

51. Spectatum veniunt, veniunt spectentur ut ipsae. 

52. Cuiusvis hominis est errare; nullius, nisi insi< 
pientis, in errore perseverare. 

53. Malo ego mala mea bona quam mala frangere 
mala 

54. Nihil est magno et praeclaro viro dignius placa- 
bilitate et aequitate. 

55. Educat hie catulos ut mox educat in apros. 

56. Caninio consule scito neminem prandisse. 

57. Quis dubitet, quin in virtute divitiae sint? 

58. Primus liber Tusculanarum disputationum est 
de contemnenda morte. 

59. Bruti iudicium, pace tua dixerim, longe ante- 
pono tuo. 

60. Edocet quanto detrimento et quot virorum 
fortium morte necesse sit constare victoriam. 

61. Decrevit senatus, ut consules viderent, ne quid 
respublica detriment! caperet 

62. Suebi non multum frumento sed maximam 
partem lacte atque pecore vivunt 

63. Ipsum consulem Romae manere optimum visum 
est. 

64. Inde crebrescere rumor regem urbe vi potitum, 
et in incolas saevirL 

65. Parum afuit quin capitis damnaretur. 

66. Catilina admonebat alium egestatis, alium cupi- 
ditatis suae. 

67. Nulla videbatur aptior persona quae de senec- 
tute loqueretur quam Catonis. 

68. Fuit antea tempus cum Germanos Galli virtute 
superarent 

69. Adulescentium greges Lacedaemone vidimus 
ipsi incredibili contentione certantes, cum exanima- 
rentur prius quam victos se faterentur. 

70. Erat inter Labienum atque hostem difficili 
transitu flumen ripisque praeruptis. 

71. Consul, statione equitum ad portam posita, 
edictoque ut, quicunque ad vallum tenderet, pro hoste 
haberetur, fugientibus obstitit 

72. Brutum in orationibus minorem esse fama sua 
etiam admiratores eius fatentur. 

73. Cantabit vacuus coram latrone viator. 

74. Assentatio non modo amico, sed ne libero 
quidem, digna est 

75. Caesar cognovit per Afranium stare quominus 
proelio dimicaretur, 

76. Nee tamen impedimento id rebus gerendis fuit. 

77. Mihi quidem persuaderi nunquam potuit animos 
emori. 

78. An si quis Hispanorum mille aut duo miUa 
occidisset, eum imperatorem appellaret senatus ? 

79. Hoc eo facilius civibus persuasit, quod se mox 
reditunim esse poUicitus est. 

80. Ab exploratoribus fit certior Gallos interfecto 
rege haud procul a castris abesse. 

81. Caesar opimone celerius venturus esse dicitur. 

82. Negabat, si aflfuisset, futurum fuisse ut urbs 
expugnaretur. 

83. Non is es, Catilina, ut te pudor unquam a turpi- 
tudine revocarit. 

84. Duo sunt genera liberalitatis ; unum dandi 
beneficii, altenim reddendL 

85. T. Manlius Torquatus Galium, cum quo provo- 
catus manum conseruit, in conspectu duonim exerci- 
tuum caesum torque spoliavit 

86. Omnia quae mulieris fuerunt viri fiunt dotis 
nomine. 

87. Triste lupus stabulis. 

%%, Fallit saepe fretum placido nimis aequore 
fretum. 

89. Parentes pueri faciunt gaudere parentes. 

90. Caesar milites incusavit cur de sua virtute et de 
ipsius diligentia desperarent. 

91. Propius quaedam subibant naves, quo interiores 
ictibus tormentonim essent. 

92. Vadit in eundem carcerem Socrates, eodum 
iudicum scelere, quo tyrannorum Theramenes. 

93. Saepe lapidum, sanguinis non nunquam, terrae 
interdum, quondafh etiam lactis imber defluxit. 

94. Profectus est id temporis cum iam Clodius, si 
quidem eo die Romam venturus erat, redire potuisset. 

95. Itaque dum locus comminus pugnandi daretur 
aequo animo singulas binis navibus obiiciebant et 
retenta utraque nave diversi pugnabant 

96. Desperatio est aegritudo sine ulla renim expec- 
tatione meliorum. 

97. Spartae pueri ad aram verberibus accipiuntur, 
nonnunquam etiam, ut, cum ibi essem, videbam, ad 
necem. 

98. Ubi Varus restitit, et quis esset aut quid vellet 
quaesivit, Fabius humerum apertum gladio appetit, 
paulumque afuit, quin Varum interficeret. 

99. Pyramides stant quinque, imae latae pedum 
quinum septuagenum altae centenum quinquagenum. 

100. Tribuni militum non loco castris ante capto, 
non praemunito vallo, nee auspicato nee litato, in- 
struunt aciem. 

PART II. 

Hercules in Egypt. 

loi. Est huiusmodi fabula, cui veteres credidisse 
videntur. Hercules, cum in Aegyptum venisset, a 
populo comprehensus est, et mox vinctus ad aram 
lovis abductus est ut ibi immolaretur. £t ille ali- 
quamdiu se continuit, tantum rogans ut liberaretur, 
nee magnis suis viribus usus. Tandem vidit se inter- 
fectum iri, nisi eos, quorum in manibus esset, ipse 
interfecisset Itaque ruptis vinculis magnam cladem 
circumfusae turbae edidit. 

Defeat of the Carthaginians. 

102. Lutatius consul finem bello imposuit. £i in 
Siciliam advenienti nuntiatum est, maximam classem 
ex Africa venire: erant autem viginti naves, qui 
commeatum ad exercitum portabant Lutatius cum 
classe sua adversus eam properat. Nee longa fuit 
victoriae mora : nam omnes hostium naves brevi captae 
sunt Ingens fuit praeda. Hostes victi pacem postu- 

laverunt, quae eis hac condicione concessa est, ut 
certum vectigal per decern annos populo Romano 
penderent. 

Contrast between Man and Lower 

Animals. 

103. Omnes homines, qui sese student praestare 
ceteris animalibus, summa vi niti debent, ne vitam 
silentio transeant veluti pecora, quae natura ventri 
tantum obedientia finxit. 

Birds of a Feather. 

104. Servius TuUius filiam alteram ferocem, mitem 
alteram habebat. Duo quoque Tarquinii Prisci filii 
longe dispares moribus erant. Tullia ferox Tarquinio 
miti nupserat ; Tullia vero mitis Tarquinio feroci : sed 
mites seu forte seu fraude perierunt ; feroces morum 
similitudo coniunxit. Statim Tarquinius Superbus a 
Tullia incitatus regnum patemum repetit 

The Boaster caught. 

105. Homo quidam reversus in patriam, unde 
aliquot abfuerat annos, semper iactabat praeclara sua 
facta. Inter alia narrabat, in Rhodo insula se saltando 
vicisse optimos saltatores. Ostendebat etiam spatii 
longitudinem, quam praeter se nemo potuisset saltu 
superare. Turn unus ex amicis inquit, Hie Rhodum 
esse puta, hie salta. 

Waste of Time. 

106. Vitium est, quod quidam nimis magnum 
studium multamque operam in res obscuras atque 
difficiles conferunt, easdemque non necessarias. 



A Saying of Cato. 

107. Cato dixit : Suo quemque uti et ftui per me 
licet: mihi vitio quidam vertunt, quod multis rebus 
egeo : at ego illis vitio tribuo, quod nequeunt egere. 



Tarquinius' End. 

108. Tertio anno post reges exactos Tarquinius, 
cum suscipi non posset in regnum, neque ei Porsena, 
qui pacem cum Romanis fecerat, auxilium praestaret, 
Tusculum se contulit, quae civitas non longe ab urbe 
est, atque ibi per quatuordecim annos privatus cum 
uxore consenuit. 

Fabius' Reply to Salinator, 

109. Tarentum vero qua vigilantia, quo consilio 
recepit? Cum quidem, me audiente, SaJinatori, qui 
amisso oppidp fugerat in arcem, glorianti atque ita 
dicenti : * Mea opera, Q. Fabi, Tarentum recepisti ; ' 
'Certe,' inquit ridens; 'nam nisi tu amisisses, nun- 
quam recepissem.* 

Devotion of the Fabii. 

no. Caesone Fabio et Tito Verginio coss. trecenti 
nobiles homines, qui ex Fabia familia erant, contra 
Veientes bellum soli susceperunt, promittentes senatui 
et populo per se omne certamen implendum. Itaque 
profecti, omnes nobiles et qui singuli magnorum exer- 
cituum duces esse deberent, in proelio conciderunt 
Unus omnino superfuit ex tanta familia, qui propter 
aetatem puerilem duci non potuerat ad pugnam. 

Hannibal's Oath. 

111. Fama est etiam, Hannibalem annorum ferme 
novem, pueriliter blandientera patri Hamilcari, ut 
duceretur in Hispaniam, cum, perfecto Africo bello, 
exercitum eo traiecturus sacriiicaret, altaribus ad- 
motum, tactis sacris, iureiurando adactum, se, ciun 
primum posset, hostem fore populo Romano. 

Contempt of mere Brute Strength. 

112. Nee nunc quidem vires desidero adolescentis, 
non plus quam adolescens tauri aut elephanti 
desiderabam. Quod est eo decet uti, et quicquid agas, 
agere pro viribus. Quae enim vox potest esse con- 
temptior quam Milonis Crotoniatae ? Qui, cum iam 
senex esset, athletasque se in curriculo exercentes 
videret, aspexisse lacertos suos dicitur, illacrimansque 
dixisse, ^At hi quidem iam mortui sunt' 

Repulse of the Helvetii. 

113. Helvetii ea spe deiecti navibus iunctis 
ratibusque compluribus factis, alii vadis Rhodani, qua 
minima altitude fluminis erat, nonnunquam interdiu, 
saepius noctu, si perrumpere possent, conati, opens 
munitione et militum concursu et telis repulsi hoc 
conatu destiterunt. 

CiNCINNATUS. 

114. Sequenti anno, cum in Algido monte Romanus 
obsideretur exercitus, L. Quinctius Cincinnatus dictator 
est factus, qui agrum quatuor iugerum possidens 
manibus suis colebat. Is cum in opere et arans esset 
inventus, sudore deterso togam praetextam accepit et 
caesis hostibus liberavit exercitum. 

A Saying of Themistocles. 

115. Themistoclem ilium, summum Athenis virum, 
dixisse aiunt, cum ex eo quaereretur, quod acroama 
aut cuius vocem libentissime audiret, eius, a quo sua 
virtus optime praedicaretur. 

The River Arar. 

116. Flumen est Arar, quod per fines Aeduorum et 
Sequanorum in Rhodanum influit incredibili lenitate, 
ita ut oculis, in utram partem fluat, iudicari non possit. 

MiLTIADES. 

117. Sedin Mlltiade erat cum summa hmnanitas, 
turn mira comitasy ut nemo tam humilis esset, cui non 
ad eum aditus pateret : magna auctoritas apud omnes 
civitates, nobile nomen, laus rei mUitaris maxima, 

MiLO. 

118. Olympiae per stadium ingressus esse Milo 
dicitur, cum humeris sustineret bovem vivum. 

Manlius Torquatus. 

119. T. Quinctius dictator adversus Gallos, qui ad 
Italiam venerant, missus est. Hi trans Anienem 
fluvium consederant. Ibi nobilissimus de senatoribus 
iuvenis T. Manlius provocantem Galium ad singulare 
certamen progressus occidit, et sublato torque aureo 
colloque suo imposito in perpetuum Torquati et sibi 
et posteris cognomen accepit. 

The Romans sent under the Yoke. 

120. Primi consules prope seminudi sub iugum 
missi : tum, ut quisque gradu proximus erat, ita 
ignominiae obiectus : tum deinceps singulae legiones. 
Circumstabant armati hostes, exprobrantes eludentes- 
que ; gladii etiam plerisque intentati ; et vulnerati 

quidam necatique, si vultus eorum indignitate rerum 
acrior victorem offendisset Ita traducti sub iugum, 
et, quod paene gravius erat; per hostium oculos. 

Valerius Corvus. 

121. Quidam ex Gallis unum ex Romanis, qui esset 
optimus, provocavit Turn se M. Valerius tribunus 
militum obtulit, et cum processisset armatus, corvus 
ei supra dextrum brachium sedit Mox commissa 
adversus Galium pugna idem corvus alis et unguibus 
Galli oculos verberavit^ ne rectum posset aspicere. 
Ita a tribuno Valerio interfectus non solum victoriam 
ei sed etiam nomen dedit. Nam postea idem Corvus 
est dictus. 

Disobedience justified. 

122. L. Papirius Cursor cum honore dictatoris ad id 
bellum profectus est. Qui cum Roman redisset, Q. 
Fabio Maximo, magistro equitum, quem apud exercitum 
reliquit, praecepit ne se absente pugnaret. lUe 
occasione reperta felicissime dimicavit et Samnites 
delevit. Ob quam rem a dictatore capitis damnatus, 
quod se vetante pugnasset, ingenti favore militum et 
populi liberatus est 

A Hardy Old Man. 

123. Arbitror te audire, Scipio, hospes tuus avitus, 
Masinissa; quae faciat hodie nonaginta annos natus ; 



Par 1 II. ] LA TIN PASS A GES. 1 5 

cum ingressus iter pedibus sit, in equum omnino non 
ascendere ; cum equo, ex equo non descendere ; nuUo 
imbre, nuUo frigore adduci, ut capite operto sit. 



The Survivors of Troy. 

124. lam primum omnium satis constat, Troia 
capta, in ceteros saevitum esse Troianos ; duobus, 
Aenea Antenoreque, et vetusti iure hospitii, et quia 
pacis reddendaeque Helenae semper auctores fuerant, 
omne ius belli Achivos abstinuisse. 



Pyrrhus' Arrival. 

125. Eodem tempore Tarentinis, qui iam in ultima 
Italia sunt, bellum indictum est, quia legatis Roman- 
orum iniurias fecissent. Hi Pyrrhum, Epiri regem, 
contra Romanos auxilium poposcerunt, qui ex genere 
Achillis originem trahebat Is mox ad Italiam venit, 
tumque primum Romani cum transmarino hoste 
dimicaverunt. 



Laevinus' Generosity. 

126. Missus est contra eum consul P. Valerius 
Laevinus, qui cum exploratores Pyrrhi cepisset, iussit 
eos per castra duci, ostendi omnem exercitum, tumque 
dimitti, ut renuntiarent Pyrrho quaecunque a Romanis 
agerentur. 

Terrible in Death. 

127. Commissa mox pugna, cum km Pyrrhus 
fugeret, elephantorum auxilio vicit, quos incognitos 
Romani expaverunt Sed nox proelio finem dedit ; 
Laevinus tamen per noctem fugit, Pyrrhus Romanos 
mille octingentos cepit eosque summo honore tractavit, 
occisos sepelivit. Quos cum adverse vulnere et truci 
vultu etiam mortuos iacere vidisset, tulisse ad caelum 
manus dicitur cum hac voce, * Se totius orbis 
dominum esse potui^se, si tales sibi milites con- 
tigissent.' 

Exercise and Self-Denial, 

128. Potest igitur exercitatio et temperantia etiam 
in senectute conservare aliquid pristini roboris. 



The Trojans and Latins. 

129. Bello deinde aborigines Troianique simul 
petiti. Tumus, rex Rutolonim, cui pacta Lavinia ante 
adventum Aeneae fuerat, praelatum sibi advenam aegre 
patiens, simul Aeneae Latinoque bellum intulerat. 
Neutra acies laeta ex eo certamine abiit. Victi Rutuli : 
victores aborigines Troianique ducem Latinum ami- 
sere. 

Travelling News. 

130. Celeriter ad omnes Galliae civitates fama per- 
fertur. Nam ubicumque maior atque illustrior incidit 
res, clamore per agros regionesque significant; hinc 
alii deinceps excipiunt et proximis tradunt, ut turn 
accidit Nam quae Genabi oriente sole gesta essent, 
ante primam confectam vigiliam in finibus Arvernorum 
audita sunt, quod spatium est millium passuum circiter 

CLX, 

After Cannae. 

131. Hannibal Romanis obtulit, ut captivos redi- 
merent. Responsum est a senatu, eos cives non esse 
necessarios, qui, cum armati essent, cap! potuissent. 
lUe omnes postea variis suppliciis interfecit, et tres 
modios aureorum annulorum Carthaginem misit, quos 
e manibus equitum Romanorum, senatorum, et mili- 
turn detraxerat. 

Old Age to be withstood. 

132. Resistendum, Laeli, et Scipio, senectuti est, 
eiusque vitia diligentia compensanda sunt. Pugnan- 
dum, tanquam contra morbum, sic contra senectutem. 

Cruel Punishments. 

133. Magnitudine suppUcii dubitantes cogit Nam 
maiore commisso delicto, igni atque omnibus tormentis 

G 

necat, leviore de causa, auribus desectis aut singulis 
effossis oculis domum remittit, ut sint reliquis docu- 
mento et magnitudine poenae perterreant alios. 

Conditions of Peace. 

134. Legati Carthaginiensium pacem a Scipione 
petiverunt; ab eo ad senatum Romam missi sunt; quad- 
raginta et quinque diebus his induciae datae sunt, 
quousque Romam ire et regredi possent. Et xxx 
millia pondo argenti ab his accepta sunt Senatus 
ex arbitrio Scipionis pacem iussit cum Carthaginien- 
sibus fieri. Scipio his conditionibus dedit, ne amplius 
quam xxx naves haberent, ut d millia pondo argenti 
darent, captivos et perfugas redderent. 

Rules for Health. 

135. Habenda ratio valetudinis ; utendum exercita- 
tionibus modicis ; tantum cibi et potionis adhibendum, 
ut reficiantur vires, non opprimantur. Nee vero cor- 
pori soli subveniendum est, sed menti atque animo 
multo magis. 

Romulus and Remus^ 

136. Priori Remo augurium venisse fertur, sex 
vultures ; iamque, nuntiato augurio, cum duplex 
numerus Romulo sese ostendisset, utrumque regem 
sua multitudo consalutaverat Tempore illi praecepto, 

at hi numero avium, regnum trahebant. Inde, cum 
altercatione coDgressi, certamine irarum ad caedem 
vertuntur. Ibi in turba ictus Remus cecidit. 

Another Account. 

137. Vulgatior fama est, ludibrio fratris Remum 
novos transiliisse muros : inde ab irato Romulo, cum 
verbis quoque increpitans adiecisset, Sic deinde, qui- 
cunque alius transiliet moenia mea,' interfectum. 

Submission of Philippus. 

138. T. Quinctius Flamininus adversus Philippum 
rem prospere gessit Pax ei data est his legibus : ne 
Graeciae civitates, quas Romani contra eum defender- 
ant, bellum inferret ; ut captives et transfugas redderet ; 
L solum naves haberet, reliquas Romanis daret ; per 
annos decem quatema millia pondo argenti praestaret, 
et obsidem daret filium suum Demetrium. 

Destruction of Carthage. 

139. Cum igitur clarum nomen Scipionis esset, lu* 
venis adhuc consul est factus et contra Carthaginem 
missus. Is eam cepit et dindt. Spolia ibi inventa, quae 
variarum civitatum excidiis Carthago collegerat, et 
omamenta urbium civitatibus Siciliae, Italiae, Africae 
reddidit, quae sua recognoscebant. Ita Carthago sep- 
tingentesimo anno, quam condita erat, deleta est. 

Sdpio noaiai, qoodefaisaviisacoeperai^iiieniity scilicet 
ut pR^ter viiUileiu edam ipse Afncanns iunior vo- 
caietur. 

Appius. 

140. Quatuor lobustos fifios, qumque fiUas, tantam 
domum, tantas dieQtelas Appius r^ebat et senex et 
caecus. Tend>at non modo auctoritaton sed etiam 
imperiom in suo^ metuebant senri, Tecebantur liberie 
carum oomes habebant ; ^igebat ia iUa domo patrius 
mos et discipliaa. 

OvESAR's Plans, 

I4X, Caesar ex eo loco quintis castris Geigoviam 
pervenit equestrique eo die proelio levi &cto, peispecto 
urbis situ, quae posita in altissimo monte omnes 
aditus diflldles habebat, de expugnatione despeiavit, 
de obsidione non prius agendum constituit, quam rem 
fnmientariam expedisset 

Death of Pausanias, 

149* ttaque in aedem Minervae, quae Chalcioecus 
vocatur, confugit Hinc ne exire posset^ statim ephori 
\*alvas eius aedis obstruxerunt, tectumque sunt demo- 
liti, quo facilius sub dio interiret Dicitur eo tempore 
matrem Pausaniae vixisse) eamque iam magno natu, 
postquam de scelere filii comperit, in primis ad filium 

claudendum lapidem ad introitum aedis attulisse. Sic 
Fausanias magnam belli gloriam turpi morte maculavit, 

Romulus' Commands. 

143. Romulus, inquit, Quirites, parens huius urbis, 
prima hodiema luce caelo repente delapsus, se mihi 
obviimi dedit Cum perfusus honore venerabundus- 
que astitissem, petens precibus, ut contra intueri fas 
esset, Abi, nuntia, inquit, Romanis, caelestes ita 
velle, ut mea Roma caput orbis terranim sit ; proinde 
rem militarem colant ; sciantque, et ita posteris tradant, 
nullas opes humanas armis Romanis resistere posse. 
Haec, inquit, locutus, sublimis abiit. * 

Slow Approach of Age. 

144. Semper enim in his studiis laboribusque viventi 
non intelligitur, quando obrepat senectus. Ita sensim 
sine sensu aetas senescit, nee subito frangitur, sed diu* 
tumitate exstinguitur, 

CiNEAs' Embassy. 

145. Pyrrhus Romam legatum misit Cineam, prae- 
stantissimum virum, qui pacem peteret ea conditione, 
ut Pyrrhus eam partem Italiae, quam armis occu- 
paverat, sub imperio suo retineret Romani respon- 
derunt, eum cum Romanis pacem habere non posse, 
nisi ex Italia recessisset, 

Regulus' Advice. 

146. Regulus cum Romam venisset, inductus in 
senatum dixit, se desiisse Romanum esse ex ilia die, 
qua in potestatem Poenorum venisset. Turn Romanis 
suasit ne pacem cum Carthaginiensibus facerent : tanti 
non esse, ut tot milia captivorum propter se unum et 
paucos, qui ex Romanis capti essent, redderentur. 

The Senatorial Fleet. 

147. Bibulus multos dies terra prohibitus et graviore 
morbo ex frigore ac labore implicitus, cum neque 
curari posset, neque susceptum officium deserere 
vellet, vim morbi sustinere non potuit. Eo mortuo 
suam quisque classem ad arbitrium suum adminis- 
trabat Vibullius sedato tumultu, quern repentinus 
adventus Caesaris concitaverat, de mandatis agere 
instituit, Quem ingressum in sermonem Pompeius 
interpellavit et loqui plura prohibuit. 'Quid mihi,' 
inquit, * aut vita aut civitate opus est, quam beneficio 
Caesaris habere videbor ? Cuius rei opinio toUi non 
poterit cum in Italiam, ex qua profectus sum, reductus 
existimabor?' 

Honourable Conduct of Fabricius. 

148. Tum, cum vicina castra ipse et rex haberet, 
medicus Pyrrhi ad eum nocte venit, promittens veneno 
Pyrrhum se occisurum, si sjbi aliquid poUiceretur ; 

quern Fabricius vinctum reduci iussit ad dominum, 
Pyrrhoque did, quae medicus spopondisset. Turn 
rex, admirans eum, dixisse fertur, ' lUe est Fabricius, 
qui difficilius ab honestate, quam sol a cursu suo, 
averti potest' 

Bessus' Plans. 

149. Bessus Alexandri ceieritate perterritus, sacri- 
ficio rite facto, cum amicis inter epulas de bello con- 
sultabat Graves mero suas vires extollere, hostium 
paucitatem spemere incipiunt Praecipue Bessus 
parto per scelus regno superbus ac vix potens mentis 
dicit socordia Darei crevisse Alexandrum. Occur- 
risse enim in Ciliciae faucibus, ubi deprehensus hostis 
ne fugae quidem, nedum resistendi occasionem fuerit 
habiturus. Sibi placere in Sogdianos recedere, Oxum- 
que amnem tanquam murum hosti obiicere. 



Wait for Caesar. 

150. Ubi hostes ad legatos exercitumque perve- 
nerunt, universi se ad pedes proiiciunt; orant ut 
adventus Caesaris exspectetur. Nullam exoriri moram 
posse, quominus, cum. venisset, si imperata non 
facerent ad nutum, e vestigio diriperentur. Docent, 
si omnino turris concidisset, non posse milites con- 
tineri, quin spe praedae in urbem irrumperent urbem- 
que delerent. 

CoBAREs' Advice. 

151. Erat in eo convivio Cobares, magicae artis 
professione celeber. Is cum praefatus esset, scire, 
servo utilius esse, parere dicto, quam afferre consilium, 
rogavit ut sibi pauca dicere liceret. Inde, Turbida, 
inquit, sunt consilia eorum, qui sibi suadent. Adiecit 
deinde, canem timidum vehementius latrare, quam 
mordere: altissima quaeque flumina minimo sono 
labi. Etsi is velocem metum putaret esse, velociorem 
tamen esse Alexandri spem. Itaque suadere ut se 
dederet, meliorem fortunam deditus quam hostis 
habiturus. 

Preparations at Athens. 

152. Hoc tumultu Athenienses tam propinquo tam- 
que magno permoti auxilium nusquam, nisi a Lace- 
daemoniis, petiverunt, Phidippidemque cursorem, 
Lacedaemonem miserunt, ut nuntiaret quam celeri 
opus esset auxilio. Domi autem creant decem 
praetores, qui exercitui praeessent, in eis Miltiadem. 
Inter quos magna fuit contentio, utrum moenibus se 
defenderent, an obviam irent hostibus, acieque decer- 
nerent Unus Miltiades maxime nitebatur, ut primo 
quoque tempore castra iierent 

Tarquinius' Flight. 

153. Mox exercitus quoque, qui Ardeam cum ipso 
"^ege oppugnabat, eum reliquit ; veniensque ad urbejn 

rex, portis clausis, exclusus est Cumque impera- 
visset annos viginti quinque, cum uxore et Uteris suis 
fugit 

Demand for the Surrender of Hannibal. 

154* Quae dum in Asia geruntur, acddit casu ut 
legati Prusiae Romae apud L. Quinctium Flamininum 
consularem cenarent : atque^ ibi de Hannibale mentione 
facta, ex his unus diceret, eum in Prusiae regno esse : 
id postero die Flamininus senatui detulit Patres 
conscripti, qui, Hannibale vivo, nunquam se sine 
insidiis futures existimabant, legatos in Bithyniam 
miserunt, in his Flamininum, qui a rege peterent, ne 
inimicissimum suum secum haberet, sibique dederet 

Die like Men. 

155. Gracchus exequo desilit, idem ceteros facere 
iubet, hortaturque, ut, quod unum reliquum fortuna 
fecerit, id cohonestent virtute. Reliquum autem quid 
esse paucis, a multitudine in valle silva montibusque 
saepta circumventis, praeter mortem? Id referre, 
utrum praebentes corpora pecorum modo inulti truci- 
dentur, an, toto animo in impetum atque iram verso, 
perfusi hostium cruore, inter exspirantium inimicorum 
cumulataque arma et corpora cadant 

Camillus and the Gauls. 

156. Statim Galli ad urbem venerunt; et Romanos 
apud flumen Alli^pa vic^os secuti, etiam urbein occu- 

paverunt; postea tamen, accepto etiam auro ne 
Capitolium obsiderent, recesserunt^ quos secutus 
Camillus ita cecidit, ut aurum, quod his datum fuerat, 
revocaret 

Capture of Miletus. 

157. Persae, victis pugna navali lonibus, terra 
marique Miletum oppugnarunt et suffossis muris, ad- 
motisque cuiusque generis machinis, cum ipsa arce 
ceperunt, sexto a defectione Aristagorae anno ; captam 
in servitutem redegerunt 

The Campanians demand Help. 

158. £t Campani, audita sua sociorumque clade, 
legatos ad Hannibalem miserunt, qui nuntiarent, duos 
consules ad Beneventum esse diei iter a Capua; 
tantum non ad portas et muros bellum esse ; ni propere 
subveniat, celerius Capuam quam Arpos in potestatem 
hostium venturam. Ne Tarentum quidem tanti debere 
esse, ut Capuam, quam Carthagini aequare solitus sit, 
desertam indefensamque populo Romano tradat. 

A Chance of Revenge. 

159. Is perfunctus militia, per P. Cornelium Sullam 
praetorem in senatum introductus, petit a patribus, 
uti sibi quinque millia militum darentur. Se, peritum 
et hostis, et regionum, brevi operae pretium facturum ; 
et, quibus artibus ad id locorum nostri et duces et 
ex^rcitus capti forent, iis adversus inventorem usurum. 

Superstition rebuked. 

160. Rex Pnisias, cum Hannibali apud eum ex- 
sulanti depugnari placeret, negabat se audere, quod 
exta prohiberent An tu, inquit, canmculae vitulinae 
mavis quam imperatori veteri credere ? 

The Fox and the Crow. 

161. Olim corvus caseum, quem rapuerat, edere 
volebat Hunc dum sedet in summa arbore, vidit 
vulpes, et sic loqui coepit : 'O corve, qualis est pennarum 
tuarum nitor ! quam pulchnun corpus et vultum habes ! 
Si parem vocem haberes, nulla avis te praestaret' At 
corvus, dum vult vocem ostendere, emisit ore caseum ; 
quem vulpis celeriter avidis dentibus corripuit Hac re 
probatur, quantum astutia valet 

Murder will out. 

162. Pyrrhus rex in itinere incidit in canem, qui 
interfecti hominis corpus custodiebat. Cum audiisset 
canem iam tertium diem assidere neque a cadavere 
decedere, iussit mortuum humari, canem vero deduci 
et diligenter curarL Paucis post diebus rex exercitum 
lustrat. Transeunt singuli milites. Adest canis. Qui, 
tacitus et quietus antea, ubi domini sui percussorem 
transire vidit, procurrit, et tanto furore latravit, ut 
regis suspicionem moveret. Homo comprehensus et 
quibusdam indiciis accedentibus confessus scelus 
poenas meritas dedit, 

Opportune Tact. 

163. Sensit peritus dux, quae res victoriae obstaret ; 
temperandum ingenium suum esse, et severitatem mis- 
cendam comitati. Itaque adhibitis legatis ipse circum 
saucios milites inserens in tentoria caput, singulos ut 
sese haberent rogitans, curam eorum nominatim legatis 
tribunisque et praefectis demandabat Rem per se 
popularem ita dexter egit, ut medendis corporibus, 
animi multo prius mUitum imperatori reconciliarentur ; 
nee quicquam ad salubritatem efficacius fuerit, quam 
quod grato animo ea cura accepta est 

Crossing a River. 

164. Qua re per exploratores cognita summo labore 
militum Caesar continuato diem noctemque opere in 
flumine avertendo hue iam reduxerat rem, ut equites, 
etsi difficulter atque aegre fiebat, possent tamen atque 
auderent flumen transire, pedites vero tantummodo 
humeris ac summo pectore exstare et cum altitudine 
aquae turn etiam rapiditate fluminis ad transeundum 
impedirentur. 

Discouragement of Hannibal. 

165. Octo hominum millia tenebat Hannibal, non 
quos in acie cepisset, sed qui relicti in castris fuissent 
a PauUo et a Varrone consulibus. Eos senatus non 
censuit redimendos cum id parva pecunia fieri posset : 

* ut esset insitum militibus nostris aut vincere aut emorL 
Qua quidem re audita, fractum animum Hannibalis 
scribit PolybiuSy quod senatus populusque Romanus 
rebus affictis tarn excelso animo fuisset 

Strategic Moves. 

166. Haec eodem fere tempore Caesar atque 
Pompeius cognoscunt Nam praetervectas ApoUoniam 
Dyrrachiumque naves viderant, ipsi iter secundum eas 
terra direxerant, sed quo essent eae delatae primis 
diebus ignorabant Cognitaque re sibi ambo consilia 
capiunt : Caesar, ut quam primmn se cum Antonio 
coniungeret; Pompeius, ut venientibus in itinere 
se opponeret, si imprudentes ex insidiis adoriri posset ; 
eodemque die uterque eorum ex castris stativis a flumine 
Apso exercitum educunt, Pompeius clam et noctu, 
Caesar palam et interdiu. 

C. Mucius' Threat to Porsena. 

167. Romanus sum, inquit, civis; C. Mucium 
vocant : £ostis hostem occidere volui ; nee ad mortem 
minus animi est quam fuit ad caedem: et facere et 
pati fortia Romanum est Nee unus in te ego hos 
animos gessi : longus post me ordo est idem petentium 
decus : proinde in hoc discrimen, si iuvat, accingere, 
ut in singulas horas de capite dimices tuo, hostemque 
in vestibulo habeas regiae : hoc tibi inventus Romana 
indicimus bellum : nuUam aciem, nullum proelium 
timueris, uni tibi cum singulis res erit 

Catilina. 

1 68. Lucius Catilina, nobili genere natus, fuit 
magna vi et animi et corporis, sed ingenio malo 
pravoque. Huic ab adolescentia bella caedes dis- 
cordia civilis grata fuere, ibique iuventutem suam 
exercuit Corpus patiens fiiit frigoris et famis, supra 
quam cuiquam credibile : animus audax et subdolus. 
Hunc libido magna invaserat reipublicae evertendae, 
et quibus id modis assequeretur, ne minimi quidem 
pendebat Incitabant praeterea corrupti civitatis 
mores, quos luxuria et avaritia pessimos fecerant 

Principle. 

1 69. Thraces adeo obstinati sunt animo, ut nemini 
credant, etiamsi optime loquatur. Et Thrax quidam, 
cum aegrotaret, causae morbi nescius, medicum 
arcessivit : qui, cum venisset, de morbo alterum 
interrogavit Quidnam, inquit, pridie edisti? Cui 
Thrax, Duodecim echinos. Medicus non sine risu, 
Nimirum, inquit, stomacho laboras, qui tot edisti, 
nam si viginti edisses, mortuus esses. Alter tamen 
strenue negavit : et statim exiit viginti echinos 
empturus, quos, domum reversus, coctos edit Tum 
ad summam domum cum ascendisset, praecipitem se 
deiecit ibique interfectus est. Quo facto demonstravit 
quempiam viginti echinos esse posse neque propter 
hos mori. 

Nature's Provisions. 

1 70. lam vero alia animalia gradiendo, alia sapendo 
ad pastum accedunt, alia volando, alia nando ; 
cibumque partim oris hiatu et dentibus ipsis capessunt, 
partim imguium tenacitate arripiunt, partim aduncitate 
rostrorum j alia sugmit, alia carpunt, alia vorant, alia 
niandunt Atque etiam aliorum ea est humilitas, ut 
cibum terrestrem rostris facile contingant. Quae 
autem altiora simt, ut anseres, ut cycni, ut grues, ut 
cameli, adiuvantur proceritate collorum. Manus etiam 
data elephantisy quia propter magnitudinem corporis 
difficiles aditus habebant ad pastum. 



3i ^ASY VNSEEJtt [Part III. 



PART III. 

Ambassadors from Tarentum report 
favourably to hannibal of the dis- 
POSITION OF THEIR Townsmen towards 

HIM. 

171. Ad Hannibalem, cum ad lacum Avemi esset, 
quinque nobiles iuvenes, abTarento venerunt,partim ad 
Trasimenum lacum partim ad Cannas capti, dimissique 
domos, cum eadem comitate qua usus adversus omnes 
Romanorum socios Poenus fuerat. li, memores 
beneliciorum eius perpulisse magnam partem se iu- 
ventutis Tarentinae, referunt, ut Hannibalis amicitiam 
ac societatem quam populi Romani mallent; legatosque 
ab suis missos rogare Hannibalem ut exercitum pro- 
pius Tarentum admoveat Si signa eius^ si castra 
conspecta a Tarento sint, baud ullam intercessuram 
moram quin urbs dedatur. In potestate iuniorum 
plebem, in manu plebis rem Tarentinam esse. 
Hannibal collaudatos eos oneratosque ingentibus 
promissis domum ad coepta maturanda redire iubet ; 
se in tempore afTuturum esse. 

Clemency of Aemilius to Perseus. 

172. Perseus nigra veste amictus castra ingressus 
est Nunquam ad uUum spectaculum tanta multitudo 
convenerat. Rex captivus progredi prae turba non 
poterat, donee consul lictores misit, qui iter ad eum 
fecerunt Turn Perseus adiit, et Aemilius consur- 
rexit, progressusque paullum introeunti regi manum 
porrexit; ilium ad genua procumbentem erexit, et 
introductum in tabernaculum suo lateri assidere iussit. 
Deinde eum interrogavit ; Quam propter causam 
bellum contra nos tarn infenso animo suscepisti ? Rex, 
nuUo dato responso, terram intuens diu flevit. Turn 
alter : Bonum, inquit, animum habe : populi Romani 
dementia non modo spem tibi, sed certam fiduciani 
salutis praebet. 

Reconnoitring before a Battle. 

173. Media circiter nocte iis, qui adaquandi causa 
longius a castris processerant, ab equitibus correptis, fit 
ab his certior Caesar, duces adversariorum silentio 
copias castris educere. Quo cognito, signum dari 
iubet, et vasa militari more conclamari. Illi, exaudito 
clamore, veriti, ne noctu impediti sub onere confligere 
cogerentur, aut ne ab equitatu Caesaris in angustiis 
tenerentur, iter supprimunt, copiasque in castris 
continent. Postero die Petreius cum paucis equitibus 
occulte ad exploranda loca proficiscitur. Hoc idem 
fit ex castris Caesaris, Mittitur L. Decidius Saxa cum 
paucis, qui loci naturam perspiciat. Uterque idem 

D 

suis renuntiat : quinque millia passuum proxima inter- 
cedete itineris campestris ; inde excipere loca aspera 
et montuosa ; qui prior has angustias occupaverit, ab 
hoc hostem prohiberi nihil esse negotii. 

The Romans send Ambassadors to Syra- 
cuse, AND RECEIVE A HAUGHTY ANSWER. 

174. Inde quoque legates praemitti placuit, quibus, 
ne intrarent urbem> extra portam Hippocrates atque 
Epicydes obviam cum suis processerunL Romanus 
orator non bellum se Syracusanis sed opem auxiliumque 
adferre ait, et iis, qui ex media caede elapsi perfugerint 
ad se, et iis, qui metu oppressi foediorem non exsilio 
solum sed etiam morte servitutem patientur: nee 
caedem nefandam sociorum inultam Romanos passuros ; 
itaque si eis, qui ad se perfugerunt, tutus in patriam 
reditus pateret, caedis auctores dedantur et libertas 
legesque Syracusanis restituantur, nihil armis opus 
esse : si ea non fiant, quicumque in mora sit, bello 
persecutiuros. Ad ea Epicydes, si qua ad se mandata 
haberent, responsum eis ait se daturos fuisse : quum 
in eorum ad quos venerint manu res Syracusana esset, 
turn reverterentur : si bello lacesserent, ipsa re 
intellecturos, nequaquam idem esse Syracusas ac 
Leontinos oppugnare. 

The Caudine Forks. 

175. Nee Samnites ipsi, quid sibi faciendum in re 
tarn laeta, sciebant. Pontius accitum patrem Heren- 

nium rogavit, quid fieri placeret. Is ubi audivit, inter 
duos saltus clausum esse exercitum Romanum, dixit, 
aut omnes esse occidendos, ut vires frangerentur, aut 
omnes dimittendos esse incolumes, ut beneficio obliga- 
rentur. Neutra sententia accepta fuit : interea Romani 
necessitate victi legates mittunt, qui pacem petant. 
Pax concessa est ea lege, ut omnes sub iugum tradu- 
cerentur. Itaque paludamenta consulibus detracta, 
ipsique primi sub iugum missi, deinde singulae legiones. 
Circumstabant armati hostes exprobrantes illudentes- 
que. Romanis e saltu egressis, lux ipsa morte tristior 
fuit ; pudor fugere coUoquia et coetus hominum coge- 
bat. Sero Romam ingressi sunt, et se in suis quique 
aedibus abdiderunt. 

The Refusal of Aemilius Paullus to 

ESCAPE AFTER THE BATTLE OF CANNAE. 

1 76. *L. Aemili,* inquit Lentulus, 'cape hunc equum : 
ne funestam banc pugnam morte consulis feceris. 
Etiam sine hoc lacrimarum satis luctusque est' Ad ea 
consul : * Tu quidem, Cn. Corneli, macte virtute esto I 
Sed cave, fhistra miserando exiguum tempus e manibus 
hostium evadendi absumas. Abi, nuntia publice 
Patribus, urbem Romanam muniant, ac prius, quam 
hostis victor adveniat, praesidiis firment : privatimque 
Q. Fabio, L. Aemilium praeceptorum eius memorem 
et vixisse, et adhuc mori. Me in hac strage militum 
meorum patere exspirare, ne aut reus iterum e con- 
sulatu sim, aut accusator collegae exsistam, ut alieno 
crimine innocentiam meam protegam.' 

Expiation of Portents: Roman 

Discipline. 

177. Consules, duabus urbanis legionibus scriptis, 
supplementoque in alias lecto, priusquara ab urbe 
moverent, prodigia procurarunt quae nuntiat^. erant. 
Mums ac portae tactae, et Ariciae etiam lovis aedes 
de coelo tacta fuerat Et alia ludibria oculorum 
auriumque credita pro veris : navium longarum species 
in flumine Tarracinae, quae nullae erant, visae, et in 
lovis Vicilini templo, quod in Compsano agro est, 
arma concrepuisse, et flumen Amiterni cruentum 
fluxisse. His procuratis ex decreto pontificum profecti 
consules, Sempronius in Lucanos, in Apuliam Fabius. 
Pater filio legatus ad Suessulam in castra venit. Cum 
obviam filius progrederetur lictoresque verecundia 
maiestatis eius taciti anteirent, praeter undecim fasces 
equo praevectus senex, ut consul animadvertere proxi- 
mum lictorem iussit, et is ut descenderet ex equo, 
inclamavit, turn demum desiliens 'Experiri' inquit, 
* volui, fili, satin ' scires consulem te esse.' 

Preparations for Battle. 

178. Quibus rebus cognitis, Caesar iubet milites, qui 
extra munitiones processerant, quique pabulandi aut 
lignandi aut etiam muniendi gratia vallem petierant, 
quique ad earn rem opus erant, omnes intra munitiones 
minutatim modesteque sine tumultu aut terrore se 
recipere, atque in opere consistere. Equitibus autem, 

qui in statione fuerant, praecipit, ut usque eo locum 
obtinerent, in quo paulo ante constitissent, donee ab 
hoste missum telum ad se perveniret ; quod si propius 
accederetur, quam honestissime se intra munitiones 
reciperent Alii quoque equitatui edicit, uti suo quis- 
que loco paratus armatusque praesto esset. At haec 
non ipse per se coram, cum de vallo prospecularetur, 
sed mirabili peritus scientia bellandi, in praetorio 
sedens, per speculatores et nuntios imperabat, quae 
fieri volebat. 

Attempt of C. Mucius Scaevola to 
assassinate porsena. 

179. Sed C. Mucio indignum videbatur populum 
Romanum ab Etruscis obsideri, quorum saepe exer- 
citus fuderit. Itaque magno audacique aliquo facinore 
eam indignitatem vindicandam ratus, primo sua sponte 
penetrare in hostium caslra constituit. Dein, metuens, 
ne, si consulum iniussu et ignaris omnibus iret, forte 
deprehensus a custodibus Romanis retraheretur ut 
transfuga, fortuna tum urbis crimen affirmante, senatum 
adiit. *Transire Tiberim,' inquit, *Patres, et intrare, 
si possim, castra hostium; non praedo, nee popula- 
tionum invicem ultor : maius, si Dii luvant, in animo 
est facinus/ Approbant Patres : abdito intra vestem 
ferro, proficiscitur. Ubi eo venit, in confertissima 
turba prope regium tribunal constitit Ibicum stipen- 
dium forte militibus daretur, et scriba, cum rege sedens 
pari fere ornatu, multa ageret, eum milites vulgo 

adirent, timens sciscitari uter Porsena esset, ne, 
ignorando regem semet ipse aperiret, quis esset, quo 
temere fortuna traxit facinus, scribam pro rege ob- 
truncat. 

Unmanly Fear rebuked. 

1 80. Itaque is terror in castris ortus, qui si pug- 
nantes cepisset, insignis accepta clades foret. Ubi 
primum illuxit, abire sine certamine cupiunt Sed via 
una, et ea praeter hostes, erat : qua ingressi, praebuere 
speciem recta via tendentium ad castra oppugnanda. 
Consul arma capere milites iubet, et sequi se extra 
vallum. Legati omnes affirmant, 'se quidem omnia 
facturos, sed militum iacere animos. Tota nocte inter 
vulnera et gemitus morientium vigilatum esse. Si 
ante lucem ad castra ventum foret, tantum pavoris 
futurum fuisse, ut relicturi signa fuerint : nunc pudore 
a fuga contiueri : alioquin pro victis esse.* Quae ubi 
consul accepit, cunctantes arma capere increpabat 
* Quid cessarent, tergiversarenturque ? Hostem in 
castra venturum, nisi illi extra castra exissent : et pro 
tentoriis suis pugnandum fore, si pro vallo nollent. 
Armatis ac dimicantibus dubiam victoriam esse. Qui 
nudus atque inermis hostem maneat, ei aut mortem 
aut servitutem patiendam.' 

Themistocles. 

181. Fertur incredibili quadam magnitudine consilii 
atque ingenii Atheniensis ille fuisse Themistocles. Ad 

quein quidam doctus homo atque imprimis eruditus 
accessisse dicitur, eique artem memoriae, quae turn 
primum proferebatur, pollicitus esse se traditurum. 
Cum ille quaesivisset, Quidnam ilia ars efficere posset? 
fertur dixisse ilium doctorem, Ut omnia meminisset, 
eique Themistoclem respondisse gratius sibi ilium esse 
facturum, si se oblivisci quae vellet, quam si meminisse 
docuisset. Videsne quae vis in homine acerrimi 
ingenii, quam potens et quanta mens fuerit, qui ita 
respondent, ut intelligere possemus, nihil ex illius 
animo, quod semel esset infusum, unquam effluere 
potuisse; cum quidem ei fuerit optabilius, oblivisci 
l>osse potius quod meminisse noUet, quam, quod 
semel audivisset vidissetve, meminisse ? 

Jason and Medea. 

182. lason, Aesonis filius, inter Graecos virtute 
praestantissimus esse dicitur. Is, cum navem parasset, 
cum multis aliis ad extremas Ponti oras navigavit. 
Multa pericula passus tandem ad Colchidem, cuius 
regionis Aeetes rex erat, pervenit. Ibi Medeam, regis 
filiam, amore percussus, e patris domo eripuit, et 
Graeciam versus fugit Insecutus est Aeetes, ut filiam 
recuperaret, et de lasone poenas meritas sumeret. 
Tum Medea, cum patris navem appropinquare vidisset, 
fratrem Absyrtum occidendum, et membra eius in 
mare abiicienda dixit. Dubitantibus nautis, rogavit 
quid morarentur, eam damans solam esse salutis 
viam. Inviti iuvenem interficiunt, et avulsa membra 

in mare proiiciunt Pater misericordia motus, ut filii 
membra legat, navem sistit. Cum tali modo tuti 
evasissent, novo aliquo atque ignoto cursu Europam 
circumvecti, per Herculis columnas in patriam re- 
dierunt Cui quidem fabulae vix credendum est : sed 
potius scriptores eius regionis ignari eam finxisse 
videntur. 

Moderation of Pyrrhus. 

183. Aeque mitis animus Pyrrhi regis. Audierat, 
quosdam Tarentinorum in convivio parum honoratum 
de se sermonem habuisse \ vocatosque, qui ei inter- 
fuerant, percontabatur, an ea, quae ad ai^res eius 
pervenerant, dixissent. Tum ex his unus: Nisi, 
inquit, vinum nobis defecisset, ista quae tibi relata 
sunt, prae iis quae de te locuturi eramus, lusus ac 
iocus fuissent Tam urbana excusatio tamque simplex 
veritatis confessio iram regis convertit in risum. Qua 
quidem dementia et moderatione assecutus est, ut et 
sobrii sibi Tarentini gratias agerent, et ebrii bene 
precarentur. Ab eadem altitudine humanitatis legatis 
Romanorum ad redimendos captivos castra sua peten- 
tibus, quo tutius venirent, Lyconem Molossum obviam 
misit: quoque honoratius exciperentur, ipse cum 
omato equitatu extra portam occurrit : secundarum 
rerum proventu non adeo corruptus, ut officii prospec- 
tum in iis deponeret, qui tum maxime armis cum eo 
dissidebant. 

CoDRUs: Themistocles. 

184. Rex Atheniensium Codrus, cum ingenti hos- 
tium exercitu regnum suum ferro ignique vastaretur, 
ab ApoUine Delphico quaesivit per legates quo modo 
illud periculum averti posset. Respondit deus, finem 
ei fore si ipse hostili manu occidisset. Quo quidem 
non solum Athenis sed etiam in castris hostium mox 
cognito edictum est ne quis Codri corpus vulneraret. 
Id postquam rex cognovit depositis insignibus imperii 
vestem servilem induit, ac pabulantium hostium tur- 
mae se obiecit, unumque ex his fake percussum in 
caedem suam compulit. Qua virtute et Athenis salu- 
tem et sibi ipsi immortalitatem consecutus est Sifnili 
autem pietate nobis videtur fuisse Themistocles, quem 
virtus sua victorem, iniuria patriae ducem Persarum 
fecerat; ut enim se ab ea oppugnanda abstineret, 
institute sacrificio, exceptum poculo tauri sanguinem 
hausit, et ante ipsam aram quasi quaedam clara vic- 
tima concidit. Quo quidem tam memorabili eius ex- 
cessu ne Graeciae altero Themistocle opus esset 
effectum est, neque quidquam et in tali vita hoc exitu 
clarius reperiundum est. 

Ascendancy of Gracchus over his 

Friends. 

185. Inimicus patriae fuisse Tiberius Gracchus 
existimatus est, quia potentiam suam saluti eius 
praetulerat. Quam fidum tamen amicum in hoc tam 

pravo proposito Blosium habuerit, ex his cognoscere 
possumus. Hostis iudicatus, ultimo supplicio affectus, 
sepulturae honore privatus, benevolentia eius non 
caruit Nam cum senatus consulibus mandasset, ut in 
eos, qui cum Graccho consenserant, more maiorum 
aniraadverterent, Blosius ad Laelium, cuius consilio 
praecipue consules utebantur, pro se deprecatum 
venit ; interrogatusque, si Gracchus templo lovis faces 
subdere iussisset, obsecuturusne voluntati illius propter 
eam quam ipse iactaret familiaritatem esset, Nunquam 
istud, inquit, Gracchus imperasset Verum quod 
sequitur, multo audacius multoque periculosius ; com- 
pressus enim perseveranti interrogatione Laelii in 
eadem constantia permansit, seque etiam hoc, si modo 
Gracchus annuisset, facturum respondit Quis ilium 
sceleratum putasset fuisse, si tacuisset ? quis non etiam 
sapientem, si pro necessitate temporis locutus esset? 
At ille nee silentio honesto nee prudenti sermone 
salutem suam, ne qua ex parte infelicis amicitiae 
memoriam desereret, tueri voluit 

Alexander encourages his Troops. 

1 8 6. Alexander, tam memorabili victoria laetus, 
qua sibi orientis fines apertos esse censebat, Soli 
victimis caesis milites quoque, quo promptioribus 
animis reliqua belli obirent, pro contione laudatos 
docuit, quidquid Indis virium fuisset, ilia dimicatione 
•^rostratum : cetera opimam praedam fore celebratas- 
opes in ea regione eminere, quam peterent. 

Proinde iam vilia et obsoleta esse spolia de Persis : 
gemmis margaritisque et auro atque ebore Macedonian! 
Graeciamque, non suas tantum domos repletum iri. 
Avidi milites et pecuniae et gloriae, simul quia num- 
quam eos adfirmatio eius fefellerat, pollicentur ope- 
ram : dimissisque cum bona spe navigia exaedificari 
iubet, ut, cum totam Asiam percucurrisset, finem 
terrarum, mare, inviseret. Multa materia navalis in 
proximis montibus erat : quam ut caederent adgressi 
magnitudinis inusitatae repperere serpentes. 

Zeal. 

187. Sunt qui negant eum virum videri qui irasci 
nesciat, eamque quam lenitatem nos dicimus, vitioso 
lentitudinis nomine appellant. Nee vero solum banc 
libidinem laudant, sed ipsum illud genus vel libidinis 
vel cupiditatis ad summam utilitatem esse dicunt a 
natura datum ; nihil enim quenquam nisi quod libeat 
praeclare facere posse. Noctu ambulabat in publico 
Themistocles, quod somnum capere non posset, quae- 
rentibusque respondebat Miltiadis tropaeis se a somno 
suscitari. Cui non sunt auditae Demosthenis vigiliae ? 
qui dolere se aiebat, si quando opificum victus esset 
industria. Philosophiae denique ipsius principes 
nunquam in suis studiis tantos progressus sine flagranti 
cupiditate facere potuissent. Ultimas orbis terras 
lustravisse Pythagoram accepimus ; ubi enim quid 
esset, quod disci posset, eo veniendum esse iudicave- 
runt. Num putamus haec fieri sine summo cupiditatis 
ardore potuisse ? 

Advice to Teachers. 

1 88. Puerorum mentes hortis certe simillimae sunt. 
Diligenter enim cultae, fructura plurimum saepe red- 
dent, neglectae tamen non solum incultae, sed etiam 
cultori inutiles fient. Maximi igitur erit vim innatam 
bene promovere ; ita enim e mente velut a solo horti, 
fructum quam maximum capies. Sunt tamen qui de 
ingenio eorum ocius desperant, quae sibi iunioribus 
acciderint sane obliti, et praesentia pro pessimis 
habentes tempora acta semper collaudant, quae sibi, 
propter fallacem illam remotiorum omnium speciem, 
quamvis re vera etiam peiora iam optima videntur. 
Ne hoc tamen feceris, sed spe futuri elatus noli tar- 
diores pro ignavis, incultos pro stultis habere. Haec 
etiam bene memineris ; pueros vel optimos ita solum 
diligentes esse ut interdum segnes fiant, operisquc 
nimium iuvenem potius stolidum quam acutum facere. 
Monitis vero omnibus frustra tentatis tum demum 
ferula utaris, talium nunquam immemor : melius sane 
omnes verbis quam manu corrigi, et doctores iuvenum 
hoc praecipue inter se distare, quo animos discipulorum 
operae intentos atque discendi cupidos habere possunt. 

Zama. 

189. Marius ad Zamam pervenit. Id oppidum, in 
campo situm, magis opere quam natura munitum 
erat : nullius rel egens, armis virisque opulentum. 
^^itur Marius, omnibus rebus ad oppugnandam urbem 

paratis, cuncta moenia exercitu circumvenit Militi- 
bus imperat, quid quisque ciu-aret : deinde, signo dato, 
undique simul clamor ingens oritur. Neque ea res 
Numidas terret: silentes intentique sine tumultu 
manent : mox proelium incipitur. Romani, qua quis- 
que poterat, lapidibus telisque missilibus eminus pug- 
nabant: hi muros subfodiebant, illi scalis aggredie- 
bantur, omnibusque modis proelium cominus facere 
conabantur. Contra oppidani in proximos Roman- 
orum saxa volvebant : alii picem, sulfur, taedas 
ardentes desuper coniiciebant Undique summa vi 
certabatur, cum Mario cognitum est partem muri negli- 
gentius defendi, quia natiura ipsa satis muniri videretur. 
Itaque ipse cum duabus cohortibus sociorum earn 
partem repente aggreditur, et primo victor, mox pulsus, 
quum tandem a suis auxilium recepisset, oppidanosque 
in arcem regredi coegisset, urbem exteriorem cepit, 

SciPio AND Hannibal. 

190. Scipio Africanus Ephesi collocutus est cum 
Hannibale. Haec apud Claudium legimus. Idem 
scriptor sermonem unum refert, memoratu dignum. 
Quaerente Africano, Quern tu, Hannibal, maximum 
credis imperatorem? Respondit is, Maximum credo 
Alexandrum : quod parva manu magnos fudit exer- 
citus, quodque ultimas terrae oras, quas visere supra 
spem humanam erat, peragravit Tum Scipio : Quem 
tu ponis secundum ? Cui Hannibal : Ego vero Pyr- 
rhum pono : castra enim metari primus docuit : loca 

sapienter capere : praesidia bene disponere : artem 
etiam conciliandi sibi homines earn habuit, ut nemo 
suis carior fuerit Deinde Scipioni quaerenti quem 
tertium duceret ? fertur baud dubie * semet ipsum ' 
dixisse. Tum ubi Scipio ridens subiecit, Quidnam 
diceres si me vicisses ? Dixissem vero me ante omnes 
imperatores esse. Neque sane displicuit Scipioni, 
quod Hannibal e grege imperatorum ipsum velut 
inaestimabilem secreverat 



Revenge. 

191. Rem atrocem Largius a servis suis passus est ; 
superbus enim erat dominus et saevus. Lavabatur in 
villa Formiana ; repente eum servi circumsistunt j alius 
fauces invadit, alius os verberat, alius pectus et vent- 
rem contundit, et quum exanimem putarent, abiiciunt 
in fervens pavimentum ut experirentur an viveret. 
lUe sive quia non sentiebat, sive quia non sentire 
simulabat, immobilis et extentus fidem peractae mortis 
implevit Tum demum effertur ; excipiunt servi fide- 
liores. Ita et vocibus excitatus et recreatus loci 
frigore, sublatis oculis agitatoque corpore vivere se (et 
iam tutum erat) confitetur. Diffugiunt servi, quorum 
magna pars comprehensa est, ceteri requiruntur ; ipse 
paucis diebus, aegre refocillatus, non sine ultionis 
solatio decessit, ita vivus vindicatus, ut occisi solent. 

Resolution of the Athenians. 

192. Athenis cum esset Mardonius in Salaminem 
misit legatum, qui easdem Atheniensibus conditiones 
proponeret quas Alexander ad illos pertulerat Qui 
cum ad senatum venisset, exposuissetque Mardonii 
mandata, unus e senatoribus, Lycides, dixit, recte 
factum sibi videri si conditiones acciperent Hanc 
ille sententiam dixit sive quod pecunias a Mardonio 
accepisset, sive quod ipsi per se ita visum fuisset. Sed 
Athenienses indignati, cum senatores, tum qui foris 
stabant, ut cognoverunt, protinus Lycidem lapidibus 
obruerunt Orto inde in Salamine propter Lycidem 
tumultu, cum rescivissent Athenienses mulieres quid 
rei esset, ultro aedes Lycidis petierunt, et uxorem 
liberosque eius lapidibus obruerunt. 

Honesty of Phocion. 

• 

193. Phocion Atheniensis etsi saepe exercitibus 
praefuit, tamen multo'clarior erat ob integritatem vitae 
quam ob rei militaris gloriam. Fuit enim perpetuo 
pauper cum divitissimus esse posset propter frequentes 
honores potestatesque summas, quae ei a populo 
dabantur. Hie cum a rege Philippo munera magnae 
pecuniae repudiaret, legatique hortarentur ut acciperet, 
simulque admonerent, liberis tamen suis prospiceret, 
quibus difficile esset in summa paupertate tantam 
patris tueri gloriam, ille, 'Si,' inquit, 'mei similes 

erunt, idem hie agellus illos alet, qui me ad banc 
dignitatem perduxit ; sin dissimiles sunt futuri, nolo 
meis impensis illorum ali augerique luxuriam.' 

Speech of Divitiacus. 

194. Pro his Divitiacus facit verba : Bellovacos omni 
tempore in fide atque amicitia civitatis Aeduae fuisse ; 
impulsos a suis principibus qui dicerent, Aeduos a 
Caesare in servitutem redactos, omnes indignitates 
contumeliasque perferre, et ab Aeduis defecisse et 
Populo Romano bellum intulisse. Qui huius consilii 
principes fuissent, quod intelligerent quantam calami- 
tatem civitati intulissent, in Britanniam profugisse. 
Petere non solum Bellovacos, sed etiam pro his Aeduos, 
ut sua dementia ac mansuetudine in eos utatur. Quod 
si fecerit, Aeduorum auctoritatem apud omnes Belgas 
amplificaturum ; quorum auxiliis atque opibus, si qua 
bella inciderint, sustentare consuerint. 



Negotiations with the Helvetii. 

195. Ubi de eius adventu Helvetii certiores fact! 
sunt, legatos ad eum mittunt, nobilissimos civitatis, 
cuius legationis Numeius et Verudoctius principem 
locum obtinebant, qui dicerent, Sibi esse in animo, 
sine ullo maleficio iter per Provinciam facere, propterea 
quod aliud iter haberent nullum : rogare, ut eius 
voluntate id sibi facere liceat Caesar, quod memoria 
tenebat lAicium Crassum consulem occisum, exercitum- 



Part III.] LATIN PASSAGES, 40 

que eius ab Helvetiis pulsum, et sub iugum missuni, ' 
concedendum non putabat : neque homines inimico 
animo, data facultate per Provinciam itineris faciundi, 
temperatures ab iniuria et maleficio existimabat. 
Tamen ut spatium intercedere posset, dum milites, 
quos imperaveraty convenirent, legatis respondit, 
Diem se ad deliberandum sumptiu:um ; si quid vellent, 
ante diem Idus Apriles reverterentur. 

Speech of a Helvetian Chief. 

196. Is ita cum Caesare agit : Si pacem Populus 
Romanus cum Helvetiis facerent, in eam partem 
ituros atque ibi futures Helvetios, ubi eos Caesar 
constituisset atque esse voluisset : sin bello persequi 
perseveraret, reminisceretur et veteris incommodi 
Populi Romani et pristinae virtutis Helvetiorum. 
Quod improvise unum pagum adertus esset, cum ii 
qui flumen transissent, suis auxilium ferre non possent, 
ne ob eam rem aut suae magne opere virtuti tribueret 
aut ipses despiceret : se ita a patribus maieribusque 
suis didicisse, ut magis virtute, quam dele aut insidiis 
niterentur. Quare ne committeret, ut is locus, ubi 
censtitissent, ex calamitate Populi Romani et 
intemecione exercitus nomen caperet, aut memoriam 
proderet. 

Impiety of a Roman Admiral. 

197, Primo Punico bello, P. Claudius, qui Romanae 
classi praeerat, impio verbo ita deorum iram excitavit 

ut maximo detrimento Romanos punirent ; narrandum 
autem mihi est, quo modo res accident. 

Nam Claudius, quum proelium cum hostibus 
committere vellet, legatis imperavit ut, omnibus 
paratis, nulla mora in Poenos irent. Quod cum 
audivisset haruspex, qui cum classe profectus erat ut 
deorum voluntatem exponeret, negavit deos per- 
missuros esse ut proelium committeretur. Claudio 
tamen rogante, cur ita dixisset, respondit ille puUos, 
quos ominis causa secum haberent, frumenta edere 
nolle; itaque, cum id pessimum esset omen, nihil 
illo die faciendum esse. Sed Claudius, qui mora adeo 
iratus erat ut non posset retineri, *Si igitur edere 
nolunt,' inquit, *bibendi dabo facultatem.' Quo dicto 
pullos statim in mare iactari iussit. 

Navitae autem, quamquam multum impio verbo 
terrebantur, non tamen ita audaces erant ut ducis 
imperio non parerent; itaque pullis mari demersis 
proelioque commisso Romanis ob iram deorum omnia 
infelicissime evenerunt. 

The Story of Gyges. 

X98. Pastor olim fuit, nomine Gyges, qui Lydiae 
fegis pecudes pascebat Hie, cum terra discessisset 
magnis quibusdam imbribus, descendit in ilium 
hiatum, aeneumque equum, ut ferunt fabulae, animad- 
vertit, cuius in lateribus fores erant. lis apertis, 
corpus hominis mortui vidit magnitudine inusitata, 
"ureumque in digito annulum, quem detractum ipse 

induit Inde in pastorum concilium se recepit : ibi, 
cum palam eius annuli ad palmam converterat, a nuUo 
videbatur, ipse autem omnia videbat Idem rursus 
videbatur, cum in locum annulum inverterat Hac 
opportunitate annuli usus, Gyges regem dominum 
interemit ; sustulit quos obstare sibi arbitrabatur, nee 
in his eum facinoribus quisquam potuit viderej 
denique Lydiae rex exortus est. 

Hunc ipsum annulum si habeat vir bonus, nihilo 
plus sibi licere putet peccare, quam si non haberet, 

Caesar's Reply to the Helvetii. 

199. His Caesar ita respondit: 'Eo sibi minus 
dubitationis dari, quod eas res, quas legati Helvetii 
commemorassent, memoria teneret : atque eo gravius 
ferre, quo minus merito Populi Romani accidissent ; 
qui si alicuius iniuriae sibi conscius fuisset, non fuisse 
difficile cavere ; sed eo deceptum, quod neque com- 
missum a se intelligeret quare timeretj neque sine 
causa timendum putaret. Quod si veteris contumeliae 
oblivisci vellet, num etiam recentium iniuriaruni, quod 
eo invito iter per Provinciam per vim tentassent, quod 
Aeduos, quod Ambarros, quod Allobrogas vexassent, 
memoriam deponere posse ? ' 

Hannibal and Antiochus. 

200. Cum Hannibal Karthagine expulsus Ephesum 
ad Antiochum venisset exsul, proque eo, quod eius 

nomen erat magna apud omnes gloria, invitatus esset 
ab hospitibus suis ut Phormionem Peripateticum, si 
vellet, audiret, cumque is se non nolle dixisset : locutiis 
esse dicitur homo copiosus aliquot horas de imperatoris 
officio et de omni re niilitari. Tum, cum ceteri qui 
ilium audierant vehementer essent delectati, quaerebant 
ab Hannibale quidnam ipse de illo philosopho iudicaret. 
Hie Poenus non optime Graece, sed tamen libere 
respondisse fertur: multos se deliros senes saepe 
vidisse, sed qui magis quam Phormio deliraret 
vidisse neminem. Neque mehercule iniuste. Quid ^ 
enim aut arrogantius aut loquacius fieri potuit quam 
Hannibali, qui tot annis de imperio cum populo 
Romano, omnium gentium victore, certasset, Graecum 
hominem qui numquam hostem, numquam castra 
vidisset, numquam denique minimam partem ullius 
publici muneris attigisset, praecepta de re militari 
dare? 

The Navy of the Veneti. 

201. Namque ipsorum naves ad hunc modum factae 
armataeque erant. Carinae aliquanto planiores, quam 
nostrarum navium, quo facilius vada ac decessum aestus 
excipere possent; prorae admodum erectae, atque 
item puppes, ad magnitudinem fluctuum tempesta- 
tumque accommodatae : naves totae factae ex robore, 
ad quamvis vim et contumeliam perferendam : transtra 
pedalibus in latitudinem trabibus confixa clavis ferreis, 
digiti pollicis crassitudine ; ancorae, pro funibus, ferreis 
catenis revinctae : pelles pro velis, alutaeque tenuiter 

confectae, sive propter lini inopiam atque eius usus 
inscientiam, sive eo, quod est magis verisimile, quod 
tantas tempestates Oceani tantosque impetus ventorum 
sustineri, ac tanta onera navium regi velis non satis 
commode arbitrabantur. 

Attack on a Gaulish Camp. 

202. Cohortatus suos, omnibus cupientibus, ad 
hostium castra contendit. Ibi cum alii fossas com- 
plerent, alii, multis telis coniectis defensores vallo 
munitionibusque depellerent, auxiliaresque, quibus ad 
pugnam non multum Crassus confidebat, lapidibus 
telisque subministrandis, et ad aggerem cespitibus com- 
portandis, speciem atque opinionem pugnantium prae- 
berent; cum item .ab hostibus constanter ac non 
timide pugnaretur, telaque ex loco superiore missa 
non frustra acciderent; equites, circumitis hostium 
castris, Crasso renuntiaverunt,non eadem essediligentia 
ab decumana porta castra munita, facilemque aditum 
habere. 

Darius offers Terms of Peace. 

203. Darius quamquam, pace bis frustra petita, 
omnia in bellum consilia converterat, victus tamen 
continentia Alexandri ad novas' pacis conditiones 
ferendas decem legatos misit: quos rex coram in 
troduci iussit. E quibus maximus natu * Darium/ 
inquit, ' ut pacem te rogaret nulla vis subegit, sed tua 

unius iustitia. Quid opus est armis, inter quos odia 
sublata sunt? Nunc quicquid inter Hellespontum 
et Euphraten est in dotem filiae offert, quam tibi 
tradit : filium, quem habes, retine, matrem et duas 
filias redde : pro tribus corporibus triginta millia 
talentum precatur accipias. Memento facilius esse, 
quaedam vincere quam obtinere.' Alexander, legatis 
excedere tabemaculo iussis, quid placeret ad consilium 
refert Diu nemo, quid sentiret, dicere. Tandem Par- 
menion ait se et antea suasisse ut captivi redderentur : 
et nunc illud optandum censere, ut una anus et duae 
puellae tot talentis mutarentur. Oportere Alexandrum 
ut Macedoniam potius respiceret quam Indos in- 
tueretur. Cui rex, ' Et ego pecuniam quam gloriam 
mallem, si Parmenion essem. Nunc Alexander de 
paupertate securus sum, et me n©n mercatorem esse 
memini sed regem/ 

Silence is Gold. 

204. Seleucus, rex Syriae, omnibus copiis in proelio 
amissis, cum paucis comitibus in equo efFugit. Diu 
per loca inculta vagatus cum tandem in rusticum 
quendam incidisset eum panem et aquam rogavit. 
Ille tamen non haec modo sed quicquid aliud regio 
praebebat fugitivis obtulit. Quum tamen regem ag- 
novisset laetitiam reprimere non potuit, neque eum 
latere cupientem adiuvit Clara igitur voce dixit. Rex 
Seleuce, vale. Inde rex dextra porrecta, quasi eum 
sculari vellet, simul cuidam ex ministris nutu signifi- 

cavit ut caput eius gladio praecideret Haec fabula 
monstrat quanti sit sese cohibere, et stulti esse semper 
loqui ea quae ia mentem veniant. Rusticus ille, si 
parumper tacuisset, sine dubio brevi a rege rursus 
florente maiora praemia silentii quam hospitii ac^ 
cepisset, 

The Use of Historians to a Country. 

205. Themistocles ille, summus Athenis vir, cum 
ex eo quaereretur, cuius vocem libentissime audiret, 
dixit eius, a quo sua virtus optime praedicaretur. 
Itaque ille Marius eximie Plotium dilexit, cuius in- 
genio putabat ea quae gesserat posse celebrari. Mith- 
ridaticum vero bellum, in multa varietate terra marique 
gestum, totum ab hoc expressum est; qui libri non 
modo Lucullum verum etiam populi Romani nomen 
illustrant. Populus enim aperuit, Lucullo imperante, 
Pontum, et regiis opibus et natura regionis vallatum ; 
populus eodem duce non maxima manu innumerabiles 
Armeniorum copias fudit ; populi laus est urbem Cyzi- 
cum ex omni impetu regio ereptam esse ; nostra semper 
feretur pugna ilia navalfs. Quare, quorum ingeniis 
haec feruntur, ab iis populi Romani fama celebratur. 
Non solum enim ipsi qui laudantur sed etiam populi 
nomen ornatur. 

Honour above all. 

206. Athenienses cum Persarum impetum nullo 
modo pggsent sustinere statuerentque, ut, urbe relicta, 
^^^^. -{jus et liberis Troezene depositis, naves con- 

scenderent, libertatemque Graeciae classe defenderent, 
Cyrsilum quemdam suadentem, ut in urbe manerent 
Xerxemque reciperent, lapidibus cooperuerunt Atque 
ille utilitatem sequi videbatur : sed ea nulla erat, re- 
pugnante honestate. Themistocles post victoriam eius 
belli, quod cum Persis fuit, dixit in condone, Se habere 
consilium reipublicae salutare, sed id sciri non opus 
esse: postulavit, ut aliquem populus daret, quicum 
communicaret Datus est Aristides. Huic ille, classem 
Lacedaemoniorum, quae subducta esset a4 Gytheum, 
clam incendi posse; quo facto frangi Lacedaemoni- 
orum opes necesse esset Quod Aristides cum audisset, 
in concionem magna expectatione venit dixitque, 
perutile esse consilium, quod Themistocles afferret, 
sed minime honestum. Itaque Athenienses, quod 
honestum non esset, id ne utile quidem putaverunt 
totamque eam rem, quam ne audierant quidem, auctore 
Aristide repudiaverunt 

Successful Disobedience. 

207. In Samnium incertis itum auspiciis* est : cuius 
rei vitium non in belli eventum, quod prospere gestum 
est, sed in iras imperatorum vertit. Namque Papirius 
dictator, cum ad auspicium repetendum Romam pro- 
ficisceretur, magistro equitum denuntiavit, ne, absente 
se, cum hoste manum consereret. Fabius cum post 
profectionem dictatoris per exploratores comperisset 
omnia soluta apud hostes, quasi nemo Romanus in 
Samnio esset, occasione bene gerendae rei inductus, 

exercitu instructo profectus ad Imbrinium acie cum 
Samnitibus conflixit £a fortuna pugnae fuit, ut si 
affuisset dictator, res melius geri non potuerit : non 
dux militi, non miles duel defuit Eques etiam, auctore 
L. Cominio, qui aliquoties impetu capto pemimpere 
non poterat hostium agmen, detraxit frenos equis : 
atque ita concitatos calcaribus stimulavit, ut sustinere 
eos nulla vis posset Per arma, per viros late stragem 
dedere. Secutus pedes impetum equitum, turbatis 
hostibus intulit signa. 

News of Defeat. 

208. Romae ad primum nuntium cladis eius cum 
ingenti terrore ac tumultu concursus in forum populi 
est factus : matronae vagae per vias, quae repens clades 
adlata quaeve fortuna exercitus esset, obvios percunc- 
tantur: et cum frequentis concionis modo turba in 
comitium et curiam versa magistratus vocaret, tandem 
haud multo ante solis occasum M. Pomponius praetor 
* Pugna,' inquit, ' magna victi sumus ; ' et quamquam 
nihil certius ex eo auditum est, tamen alius ab alio 
impleti rumoribus domos referunt, consulem cum 
magna parte copiarum caesum, superesse paucos aut 
fuga passim per Etruriam sparsos aut captos ab hoste. 

A Naval Engagement. 

209. Una erat magno usui res praeparata a nostris, 
falces praeacutae, insertae affixaeque longuriis, non 
absimili forma mvralium falcium, His cym funes, qui 

antennas ad malos destinabant, comprehensi adduc- 
tique erant, navigio remis incitato praerumpebantur. 
Quibus abscissis, antennae necessario concidebant, ut, 
cum omnis Gallicis navibus spes in velis annamentis- 
que consisteret, his ereptis, omnis usus navium uno 
tempore eriperetur. Reliquum erat certamen positum 
in virtute, qua nostri milites facile superabant, atque 
eo magis, quod in conspectu Caesaris atque omnis 
exercitus res gerebatur, ut nullum paulo fortius factum 
latere posset : omnes enim coUes ac loca superiora, 
unde erat propinquus despectus in mare, ab exercitu 
tenebantur. 

Speech of Ambiorix. 

210. Sese pro Caesaris in se beneficiis plurimum ei 
confiteri debere, quod eius opera stipendio liberatus 
esset, quod Aduatucis, finitimis suis, pendere consu- 
esset, quodque ei et filius et fratris filius ab Caesare 
remissi essent, quos Aduatuci obsidum numero missos 
apud se in servitate et catenis tenuissent ; neque id, 
quod fecerit de oppugnatione castrorum, aut iudicio 
aut voluntate sua fecisse, sed coactu civitatis, suaque 
esse eiusmodi imperia, ut non minus haberet iuris in 
se multitudo, quam ipse in multitudinem. Civitati 
porro banc fuisse belli causam, quod repentinae Gal- 
lorum coniurationi resistere non potuerit. Id se facile 
ex humilitate sua probare posse, quod non adeo sit 
imperitus rerum, ut suis copiis populum Romanum 
superari posse confidat. 

The Druids. 

211. His autem omnibus druidibus praeest unus, 
qui summam inter eos habet auctoritatem. Hoc 
mortuo aut si qui ex reliquis excellit dignitate, succedit, 
aut si sunt plures pares, sufFragio druidum, nonnum- 
quam etiam armis de principatu contendunt Hi 
certo anni tempore in finibus Carnutum, quae regio 
totius Galliae media habetur, considunt in loco con- 
secrato. Hue omnes undique, qui controversias 
habent, conveniunt eorumque decretis iudiciisque 
parent. Disciplina in Britannia reperta atque inde 
in Galliam translata esse existimatur, et nunc, qui 
diligentius earn rem cognoscere volunt, plerumque 
illo discendi causa proficiscuntur. Druides a bello 
abesse consuerunt neque tributa una cum reliquis 
pendunt, militiae vacationem omniumque rerum 
habent immunitatem, 

A Cavalry Engagement. 

212. Toto hoc in genere pugnae cum sub oculis 
omnium ac pro castris dimicaretur, intellectum est 
nostros propter gravitatem armorum, quod neque 
insequi cedentes possent neque ab signis discedere 
auderent, minus aptos esse ad huius generis hostem, 
equites autem magno cum periculo proelio dimicare, 
propterea quod illi etiam consulto plerumque cederent 
et, cum paulum ab legionibus nostros removissent, ex 
essedis desilirent et pedibus dispari proelio conten- 

derent. Equestris autem proelii ratio et cedentibus 
et insequentibus par atque idem periculum inferebat. 
Accedebat hue, ut numquara conferti, sed rari magnis- 
que intervallis proeliarentur stationesque dispositas 
haberent, atque alios alii deinceps exciperent, integri- 
que et recentes defatigatis succederent. 

Poisoners punished. 

213. Cum primores civitatis similibus morbis 
eodemque fere omnes eventu morerentur, ancilla 
quaedam ad Q. Fabium Maximum aedilem curulem 
indicaturam se causam publicae pestis professa est, si 
ab eo fides sibi data esset baud futurum noxae indicium.. 
Fabius confestim rem ad consules, consules ad senatum 
referunt ; consensuque ordinis fides indici data. Turn 
patefactum muliebri fraude civitatem premi, matronas- 
que ea venena coquere ; et si extemplo velint, manifesto 
deprehendi posse. Secuti indicem et coquentes 
quasdam medicamenta et recondita alia invenerunt ; 
quibus in forum delatis, et ad viginti matronis, apud 
quas deprehensa erant, per viatorem accitis, duae ex 
iis, Cornelia ac Sergia, patriciae utraque gentis, cum 
ea medicamenta salubria esse contenderent, ab con- 
futante indice bibere iussae ut se falsum commentam 
arguerent, spatio ad coUoquendum sumptft, cum 
summoto populo in conspectu omnium rem ad ceteras 
retulissent, baud abnuentibus et illis bibere, epoto 
medicamento suanoet ipsae fraude omnes intcrierunt. 

DiVITIACUS IMPLORES CAESAR TO SPARE 

HIS Brother. 

214. Divitiacus, multis cum lacrimis, Caesarem com- 
plexus, obsecrare coepit, * Ne quid gravius in fratrem 
statueret : scire se, ilia esse vera, nee quenquam ex 
eo plus, quam se, doloris capere, propterea quod, cum 
ipse gratia plurimum domi atque in reliqua Gallia, ille 
minimum propter adolescentiam posset, perse crevisset; 
quibus opibus ac nervis, non solum ad minuendam 
gratiam, sed paene ad pemiciem suam uteretur ; sese 
tamen et amore fratemo et existimatione vulgi com- 
moveri. Quod si quid ei a Caesare gravius accidisset, 
cum ipse eum locum amicitiae apud eum teneret, 
neminem existimaturum, non sua voluntate factum; 
qua ex re futunim, uti totius Galliae animi a se aver- 
terentur.' 

lONIDES THE GoOD-TEMPERED. 

215. Erat quondam Syracusis vir nomine lonides, 
tam eximia benignitate, ut laudare solerent amici quod 
nunquam irasceretur. Ridentes enim de lonide 
dictitabant, si quis pedem ei pede calcaret, rogaturum, 
ilium ut sibi ignosceretur, quod invitus sese obviam 
posuisset 

Accidit autem ut frater lonidae capitis accusaretur ; 
et re ad praetorem delata, praeclarus quidem iuris- 
consultus electus est qui reum interrogaret, aliosque 
testes et praesertim lonidem ipsum nota arte verum 
cogeret dicere, si conarentur mentiri. 

Quern quidem cum ceteri testes valde metuere 
viderentur, qui tarn acerbe, tarn acute, omnia rogaret, 
lonides tantum aberat ut timeret, ut instanti illi vel 
solito tranquilHus suaviusque responderet ; unde fiebat 
ut, ridentibus qui aderant omnibus, ipse iurisconsultus 
irasceretur. 

Itaque cum tota arte frustra usus esset, et vero 
simpliciterque testantem frustra rapida interrogatione 
contumeliisque lacessivisset, tandem dimittere coactus 
est. Sed ut abeuntem ioco vulneraret quem interro- 
gando nihil superare potuisset, * Abi * ait * o dulcissime \ 
fatendum enim, te sapientissimum esse.' 

Et hoc quidem verbum risu maligno edebat, ut 
intelligerent ceteri, lonidem prava potius arte con- 
silioque quam veritate vicisse, neque testimonio cre- 
dendum. lonides vero, ne tum quidem mota ira, vel 
benignius quam ante ' Hoc idem ' ait * de te vellem 
dicere, nisi lureiurando obstrictus essem.' 

The Traitors unmasked. 

2 1 6. Tum demum Liscus, oratione Caesaris adductus, 
quod antea tacuerat, proponit : esse nonnuUos, quorum 
auctoritas apud plebem plurimum valeat : qui privati 
plus possint, quam ipsi magistratus. Hos seditiosa 
atque improba oratione multitudinem deterrere, ne 
frumentum conferant, quod praestare debeant Si 
lam principatum Galliae obtinere non possint, 
Gallorum quam Romanorum imperia perferre, satius 
esse, neque dubitare debere, quin, si Helvetios super- 

averint Romani, una cum reliqua Gallia Aeduis 
libertatem sint erepturi. Ab iisdem nostra consilia, 
quaeque in castris gerantur, hostibus enunciari ; hos a 
se.coerceri non posse. Quin etiam, quod necessario 
rem coactus Caesari enunciarit, intelligere sese, 
quanto id cum periculo fecerit, et ob eam caussam, 
quamdiu potuerit, tacuisse. 

The Importance of the Mithridatic 

War, 

217. Causa quae sit videtis; nunc quid agendum 
sit considerate. Primum mihi videtur de genere belli, 
deinde de magnitudine, tum de imperatore deligendo 
esse dicendum. Genus est belli eius modi, quod 
maxime vestros animos excitare atque inflammare ad 
persequendi studium debeat; in quo agitur populi 
Romani gloria, quae vobis a maioribus cum magna in 
omnibus rebus tum summa in re militari tradita est ; 
agitur salus sociorum atque amicorum, pro qua multa 
maiores vestri magna et gravia bella gesserunt ; aguntur 
certissima populi Romani vectigalia et maxima, quibus 
amissis et pacis omamenta et subsidia belli requiretis ; 
aguntur bona multorum civium, quibus est a vobis et 
ipsorum et reipublicae causa consulendum. 

Bad Omens. 

218. Augebant metum prodiga ex pluribus simul 
locis nuntiata : in Sicilia militibus aliquot spicula, in 

Sardinia autem in muro circumeunti vigilias equiti 
scipionem, quern manu tenuerat, arsisse, et litora 
crebris ignibus fulsisse, et scuta duo sanguine sudasse, 
et milites quosdam ictos fulminibus, et soils orbem 
minui visum : et Praeneste ardentes lapides caelo 
cecidisse, et Arpis parmas in caelo visas pugnantemque 
cum luna solem, et Capenae duas interdiu lunas ortas, 
et aquas Caeretes sanguine mistas fluxisse, et Antii 
metentibus cruentas in corbem spicas cecidisse, et per 
idem tempus Romae signum Martis Appia via ac 
simulacra luporum sudasse. Inde minoribus etiam 
dictu prodigiis fides habita : capras lanatas quibusdam 
factas, et gallinam in marem, gallum in feminam sese 
vertisse. 

The Battle of Lake Trasumennus. 

219. Tres ferme horas pugnatum est et ubique 
atrociter. Circa consulem tamen acrior infestiorque 
pugna est: cum et robora virorum sequebantur, et 
ipse, quacumque in parte premi ac laborare senserat 
sues, ioipigre ferebat opem: insignemque armis et 
hostes summa vi petebant et tuebantur cives, donee 
Insuber eques — ^Ducario nomen erat — ^facie quoque 
noscitans consulem, £n, inquit, hie est, popularibus 
suis, qui legiones nostras cecidit agrosque et urbem 
est depopulatus. lam ego banc victimam Manibus 
peremptorum foede civium dabo: subditisque calcaribus 
equo per confertissimam hostium turbam impetum 
facit, obtruncatoque prius armigero, qui se infesto 

venienti obviam obiecerat, consulem lancea transfixit : 
spoliare cupientem triarii obiectis scutis arcuere. 

The Character and Deeds of Pompeius. 

220. lam vero virtuti Cn. Pompei quae potest 
oratk) par inveniri? Quid est quod quisquam aut 
illo dignum aut vobis novum aut cuiquam inauditum 
possit afferre ? Neque enim illae sunt soke virtutes 
imperatoriaei quae volgo existimantur, labor in negotiis, 
fortitude in periculis, industria in agendo, celeritas in 
conficiendo, consilium in providendo ; quae tanta sunt 
in hoc uno, quanta in omnibus reliquis imperatoribus> 
quos aut vidimus aut audivimus, non fuerunt Testis 
«st Italia, quam ille ipse victor L. Sulla huius virtute 
et subsidio confessus est liberatam ; testis est Sicilia, 
quam multis undique cinctam periculis non terrore 
belli sed consilii celeritate explicavit ; testis est Africa, 
quae magnis oppressa hostium copiis eorum ipsorum 
sanguine redundavit; testis est Gallia, per quam 
legionibus nostris iter in Hispaniam Gallorum inter- 
necione patefactum est; testis est Hispania, quae 
saepissime plurimos hostes ab hoc superatos prostra- 
tosque conspexit 

PART IV. 

The Enchantress. 

221. Quae simul attigimus, stetimusque in limine tecti, 
Mille lupi, mistique lupis ursique leaeque 
Occursu fecere metum : sed nulla timenda, 
NuUaque erat nostro factura in corpore vulnus. 
Quin etiam blandas movere per aera caudas, 
Nostraque adulantes comitant vestigia ; donee 
Excipiunt famulae, perque atria mannore tecta 
Ad dominam ducunt Fulchro sedet ilia recessu, 
Sublimus solio, pallamque induta nitentem, 
Insuper aurato circumvelatur amictu. 

Hercules and Cacus. 

22 2. Prima movet Cacus coUata proelia dextra, 
Remque ferox saxis stipitibusque gerit. 

Quis ubi nil agitur, patrias male fortis ad artes 
Confugit, et flammas ore sonante vomit 

Occupat Alcides : adductaque clava trinodis 
Ter quater adversi sedit in ore viri. 

Hie cadit, mistosque vomit cum sanguine fumos ; 
^ Et lato moriens pectore plangit humum. 



li. 

The Fabii at Bay. 

223. Quid facient pauci contra tot millia fortes ? 

Quidve, quod in misero tempore restet, habent ? 
Sicut aper longe silvis Laurentibus actus 
, Fulmineo celeres dissipat ore canes ; 
Mox tamen ipse perit : sic non moriuntur inulti, 
Vulneraque altema dantque feruntque manu. 

THE Slayer flies in Vain. 

224. At iuvenis, vicisse dolo ratus, avolat ipse, 
Haud mora, conversisque fugax aufertur habenis, 
Quadrupedemque citum ferrata cake fatigat 
Vane Ligus, frustraque animis elate superbis, 
Nequidquam patrias tentasti lubricus artes, 
Nee fraus te incolumem fallaci perferet Auno. 

Orodes, mortally wounded, addresses 

Mezentius. 

225. Ille autem exspirans : ' Non me, quicunque cs, 

inulto 
Victor, nee longum, laetabere : te quoque fata 
Prospectant paria, atque eadem mox arva tenebis.' 
Ad quem subridens mista Mezentius ira : 
* Nunc morere. Ast de me divum pater atque hominum 

rex 
Viderit' Hoc dicens eduxit corpore telum. 

The Fame of Poets. 

226. Carmina sublimis tunc sunt peritura Lucreti, 

Exitio terras cum dabit una dies. 
Tityrus, et fruges, Aeneiaque arma legentur, 

Roma, triumphati dum caput orbis ens. 
Donee erunt ignes arcusque Cupidinis arma, 

Discentur numeri, culte TibuUe, tui. 
Gallus et Hesperiis, et Gallus notus Eois, 

Et sua cum Gallo nota Lycoris erit 

Paris' Vow. 

227. Populus est, memini, fluviali consita ripa. 
Est in qua nostri litera scripta memor. 

Popule, Vive precor, quae consita margine ripae, 
Hoc in rugoso cortice carmen habes : — 

Cum Paris Oenone poterit spirare relicta, 
Ad fontem Xanthi versa recurret aqua. 

Xanthe, retro propera, versaeque recurrite lymphae, 
Sustinet Oenonen deseruisse Paris. 

Am ATA beseeches Turnus not to fight. 

228. At regina, nova pugnae conterrita sorte, 
Flebat, et ardentem generum moritura tenebat : 

' Tume, per has ego te lacrimas, per si quis Amatae 
Tangit honos animum — spes tu nunc una, senectae 
Tu requies miserae ; decus imperiumque Latini 
Te penes ; in te omnis domus inclinata recumbit — 

Unum oro : desiste manum committere Teucris. 
Qui te cumque manent isto certamine casus, 
£t me, Turne, manent : simul haec invisa relinquam 
Lumina, nee generum Aenean captiva videbo/ 

Spring. 

229. Omnia tunc florent : tunc est nova temporis aetas : 
Et nova de gravido palmite gemma tumet : 

Et modo formatis operitur frondibus arbor ; 

Prodit et in summum seminis herba solum : 
Et tepidum volucres concentibus aera mulcent ; 

Ludit et in pratis luxuriatque pecus. 
Tunc blandi soles ; ignotaque prodit hinmdo, 

Et luteum celsa sub trabe fingit opus. 

Entellus defeats Dares in Boxing. 

230. Tum pudor incendit vires et conscia virtus, 
Praecipitemque Daren ardens agit aequore toto. 
Nunc dextra ingeminans ictus, nunc ille sinistra ; 
Nee mora, nee requies : quam multa grandine nimbi 
Culminibus crepitant, sic densis ictibus heros 
Creber utraque manu pulsat versatque Dareta. 

The Death of Remus. 

231. Augurio laeti iaciunt fundamina cives ; 

Et novus exiguo tempore murus erat. 
Hoc Celer urget opus, quem Romulus ipse vocarat ; 

Sintque, Celer, curae, dixerat, ista tuae r 
Neve quis aut muros aut factam vomere fossam 

Transeat : audentem talia dede neci. 
Quod Remus ignorans, humiles contemnere muros 

Coepit, et, His populus, dicere, tutus erit? 
Nee mora, transiliit Rutro Celer occupat ausum ; 

Ille premit duram sanguinolentus humum. 

The War with the Giants. 

232. Terra feros partus, immania monstra, gigantas 

Edidit, ausuros in lovis ire domum. 
Mille manus illis dedit et pro crinibus angues ; 

Atque ait, In magnos arma movete Deos. 
Exstruere hi montes ad sidera summa parabant, 

Et magnum bello sollicitare lovem. 
Fulmina de coeli iaculatus luppiter arce, 

Vertit in auctores pondera vasta suos. 

Vertumnus, God of the Changing Year. 

233. O quoties habitu duri messoris aristas 
Corbe tulit, verique fuit messoris imago ! 
Tempora saepe gerens foeno religata recenti 
Desectum poterat gramen versasse videri. 
Saepe manu stimulos rigida portabat, ut ilium 
lurasses fessos modo disiunxisse invencos. 
Falce data frondator erat vitisque putator. 
Induerat scalas, lecturum poma putares. 
Miles erat gladio, piscator arundine sumpta. 

A Hidden Command. 

234. Hortus odoratis suberat cultissimus herbis, 

Sectus humum rivo lene sonantis aquae. 
Illic Tarquinius mandata latentia nati 

Accipit, et virga lilia summa metit. 
Nuntius ut rediit decussaque lilia duxit ; 

Filius, Agnosco iussa parentis, ait 
Nee mora, principibus caesis ex urbe Gabina, 

Traduntur ducibus moenia nuda suis* 

Polyphemus. 

235. Vix ea fatus erat, summo cum monte videmus 
Ipsum inter pecudes vasta se mole moventem 
Pastorem Polyphemum, et litora nota petentem, 
Monstrum horrendum, informe, ingens, cui lumen 

ademptum. 
Trunca manu pinus regit et vestigia firmat ; 
Lanigerae comitantur oves ; ea sola voluptas 
Solamenque mali. 

The Holy Shield. 

236. Ecce levi scutum versatum leniter aura 
Decidit. A populo clamor ad astra venit. 

Tollit humo munus caesa prius ille iuvenca, 
Quae dederat nulli coUa premenda iugo : 
Atque ancile vocat ; quod ab omni parte recisum est, 

Quaque oculis spectes, angulus omnis abest. 
Turn, memor imperii sortem consistere in illo, 

Consilium multae calliditatis init 
Plura iubet fieri simili caelata figura, 

Error ut ante oculos insidiantis eat. 

Romulus' Prayer. 

237. Vox fuit haec regis, Condenti, luppiter, urbem, 

Et genitor Mavors, Vestaque mater, ades ; 
Quosque pium est adhibere Deos, advertite cuncti : 

Auspicibus vobis hoc mihi surgat opus. 
Longa sit huic aetas, dominaeque potentia terrae ; 

Sitque sub hac oriens occiduusque dies. 
Ille precabatur : tonitru dedit omina laevo 

luppiter : et laevo fulmina missa polo. 

Ants. 

238. Ac velut ingentem formicae farris acervum 
Cum populant, hiemis memores, tectoque reponimt ; 
It nigrum campis agmen, praedamque per herbas 
Convectant calle angusto ; pars grandia trudunt 
Obnixae frumenta humeris ; pars agmina cogunt 
Castigantque moras ; opera omnis semita fervet. 

The Storming of the Trojan Camp. 

239. At tuba terribilem sonitum procul aere canoro 
Increpuit ; sequitur clamor, caelumque remugit 
Accelerant acta pariter testudine Volsci ; 



Part IV.] LATIN PASSAGES. 73 

Et fossas implere parant et vellere vallum. 
Quaerunt pars aditum, et scalis ascendere muros, 
Qua rara est acies, interlucetque corona 
Non tarn spissa viris. Telorum effundere contra 
Omne genus Teucri ac duris detrudere contis, 
Assueti longo muros defendere bello. 

Tit for Tat. 

240. Dicitur Aegyptos caruisse iuvantibus arva 
Imbribus ; atque annos sicca fuisse novem ; 

Cum Thrasius Busirin adit, monstratque piari 

Hospitis effuso sanguine posse lovem. 
Illi Busiris, Fies lovis hostia primus, 

Inquit, et Aegypto tu dabis hospes aquam. 
Et Phalaris tauro violenti membra Perilli 

Torruit. Infelix imbuit auctor opus. 
Justus uterque fuit : neque enim lex aequior ulla, 

Quam necis artifices arte perire sua. 

The Untrustworthy Messenger. 

241. Forte lovi festum Phoebus soUenne parabat : 
Non faciet longas fabula nostra moras : 

I, mea, dixit, avis, ne quid pia sacra moretur, 
Et tenuem e vivis fontibus aflfer aquam. 

Corvus inauratum pedibus cratera recurvis 
ToUit, et acrium pervolat altus iter. 

Stabat adhuc duris ficus densissima pomis ; 
Tentat earn rostro : non erat apta legi. 

Immemor imperii sedisse sub arbore fertur, 

Dum fierent tarda dulcia poma mora, 
lamque satur nigris longum rapit unguibus hydrum, 

Ad dominumque redit, fictaque verba refert : 
Hie mihi caussa morae, vivarum obsessor aquanim ; 

Hie tenuit fontes officiumque ttieum. 

The Prediction of the Harpy. 

242. Quae Phoebo pater omnipotens, mihi Phoebus 

Apollo 
Praedixit, vobis Furiarum ego maxuma pando. 
Italiam cursu petitis, ventisque vocatis 
Ibitis Italiam, portusque intrare licebit ; 
Sed non ante datam cingetis moenibus urbem, 
Quam vos dira fames nostraeque iniuria eaedis 
Ambesas subigat malis abrumpere mensas. 
Dixit, et in silvam pennis ablata refugit. 

"TWAS WHISPERED IN HEAVEN." 

243. Chommoda dieebat, si quando commoda vellet 
Dicere, et hinsidias Arrius insidias : 

Et tum mirifiee sperabat se esse locutum, 

Cum, quantum poterat, dixerat hinsidias. 
Hoe misso in Syriam, requierant omnibus aures ; 

Audibant eadem haec leniter et leviter ; 
Nee sibi postilla metuebant talia verba, 

Cum subito affertur nuntius horribilis, 
lonios fluetus, postquam illue Arrius isset, 

lam non lonios esse, sed Hionios. 

Bees at Work. 

244. Qualis apes aestate nova per florea rura 
Exercet sub sole labor, cum gentis adultos 
Educunt fetus, aut cum liquentia mella 
Stipant at liquido distendunt nectare cellas, 
Aut onera accipiunt venientum aut agmine facto 
Ignavum fucos pecus a praesepibus arcent : 
Fervet opus redolentque thymo fragrantia mella. 

Love of Wealth. 

245. Tempore crevit amor, qui nunc est summus, 
habendi : 

Vix ultra, quo iam progrediatur, habet 
Pluris opes nunc sunt, quam prisci temporis annis^ 

Dum populus pauper, dum nova Roma fuit. 

The Start for the Boat-Race. 

246. Hie viridem Aeneas frondenti ex ilice metam 
Constituit signum nautis pater, unde reverti 
Scirent, et longos ubi circumflectere cursus. 
Tum loca sorte legunt, ipsique in puppibus auro 
Ductores longe effulgent ostroque decori ; 
Cetera populea velatur fronde inventus, 
Nudatosque humeros oleo perfusa nitescit 
Considunt transtris, intentaque brachia remis : 
Intenti exspectant signum, exsultantiaque haunt 
Corda pavor pulsans, laudumque arrecta cupido. 

Inde ubi clara dedit sonitum tuba, finibus omnes, 
Haud mora, prosiluere suis : ferit aethera clamor 
Nauticus ; adductis spumant freta versa lacertis. 
Infindunt pariter sulcos, totumque dehiscit 
Convulsum remis rostrisque tridentibus aequor. 



The Apparition of Romulus. 

247. Pulcher, et humano maior, txabeaque decorus, 

Romulus in media visus adesse via ; 
Et dixisse simul, Prohibe lugere Quirites, 

Ne violent lacrimis numina nostra suis ; 
Tura ferant, placentque novum pia turba Quirinum, 

Et patrias artes militiamque colant 



Polyphemus to Galatea. 

248. Candidior nivei folio, Galatea, ligustri, 

Solibus hibemis, aestiva gratior umbra, 

Saevior indomitis eadem, Galatea, iuvencis i 

Sunt mihi, pars montis, vivo pendentia saxo 

Antra, quibus nee sol medio sentitur in aestu, 

Noc sentitur hiems : sunt poma gravantia ramos : 

Nee tibi castaneae, me coniuge, nee tibi deerunt 

Arbutei fetus : omnis tibi serviet arbos. 

Hoc pecus omne meum est ; multae quoque vallibus 

errant : 
Nee, si forte roges, possim tibi dicere, quot sint. 

Dedication of the Fasti. 

249. Tempora cum caussis Latium digesta per annum, 

Lapsaque sub terras ortaque signa canam. 
Excipe pacato, Caesar Germanice, vultu 

Hoc opus, et timidae dirige navis iter ; 
Officiique levem non aversatus honorem, 

In tibi devoto munere dexter ades. 
Sacra recognosces Annalibus eruta priscis 

Et quo sit merito quaeque notata dies. 
Invenies illic et festa domestica vobis : 

Saepe tibi pater est, saepe legendus avus. 

Panic. 

250. Exoritur trepidos inter discordia cives : 
Urbem alii reserare iubent et pandere portas 
Dardanidis, ipsumque trahunt in moenia regem ; 
Arma ferunt alii et pergunt defendere muros : 
Inclusas ut cum latebroso in pumice pastor 
Vestigavit apes, fumoque implevit amaro ; 
lUae intus trepidae rerum per cerea castra 
Discurrunt, magnisque acuunt stridoribus iras ; 
Volvitur ater odor tectis ; turn murmure caeco 
Intus saxa sonant ; vacuas it fumus ad auras. 

The Observers of the Stars. 

251. Quid vetat et Stellas, ut quaeque oriturque ca- 
ditque 

Dicere ? Promissi pars sit et ista mei. 
Felices animos, quibus haec cognoscere primis, 

Inque domos superas scandere cura fuit ! 
Credibile est illos pariter vitiisque locisque 

Altius humanis exseruisse caput. 
Non Venus et vinum sublimia pectora fregit ; 

Officiumve fori militiaeve labor. 
Nee levis ambitio, perfusaque gloria fuco, 

Magnarumve fames soUicitavit opum. 
Admovere oculis distantia sidera nostris, 

Aetheraque ingenio supposuere suo. 



The Dead Sparrow. 

252. Passer mortuus est meae puellae, 
Passer, deliciae meae puellae, 
Quern plus ilia oculis suis amabat : 
Nam mellitus erat, suamque norat 
Ipsam tam bene quam puella matrem : 
Non sese a gremio illius movebat, 
Sed circumvolitans modo hue, modo illuc, 
Ad solam dominam usque pipilabat. 
Qui nunc it per iter tenebricosum, 
Illuc unde negant redire quenquam. 
At vobis male sit, malae tenebrae 
Orci, quae omnia bella devoratis : 
Tam bellum mihi passerem abstulistis. 

Ovid, under Sentence of Exile, writes 

TO Augustus. 

253. His precor exemplis tua nunc, mitissime Caesar, 
Fiat ab ingenio molUor ira meo. 

Ilia quidem iusta est, nee me meruisse negabo. 

Non adeo nostro fugit ab ore pudor. 
Sed, nisi peccassem, quid tu concedere posses ? 

Materiam veniae sors tibi nostra dedit 
Si, quoties homines peccant, sua fulmina mittat 

luppiter ; exiguo tempore inermis erit. 

m 

The Death of Camilla. 

254. Ilia manu moriens telum trahit ; ossa sed inter 
Ferreus ad costas alto stat vulnere mucro. 
Labitur exsanguis \ labuntur frigida leto 

Lumina ; purpureus quondam color ora reliquit. 
Tum sic exspirans Accam, ex aequalibus unam, 
AUoquitur, fida ante alias quae sola Camillae, 
Quicum partiri curas ; atque haec ita fatur : 
* Hactenus, Acca soror, potui ; nunc vulnus acerbum 
Conficit, et tenebris nigrescunt omnia circum. 
Effuge, et haec Tumo mandata novissima perfer : 
Succedat pugnae Troianosque arceat urbe. 
lamque vale.' Simul his dictis linquebat habenas, 
Ad terram non sponte fluens. Tum frigida toto 
PauUatim exsolvit se corpore, lentaque colla 
Et captum leto posuit caput, arma relinquens, 
Vitaque cum gemitu fugit indignata sub umbras. 

Address to Ianus. 

255. lane biceps, anni tacite labentis origo, 

Solus de superis qui tua terga vides : 
Dexter ades ducibus, quorum secura labore 

Otia terra ferax, otia pontus agit 
Dexter ades Patribusque tuis populoque Quirini, 

£t resera nutu Candida templa tuo. 
Prospera lux oritur : linguisque animisque favete. 

Nunc dicenda bono sunt bono verba die. 



